"Novi igrači" za novu veliku bitku u Makedoniji, spremni! | Vestinet.rs\nPočetna TEMA DANA\t„Novi igrači“ za novu veliku bitku u Makedoniji, spremni!\nRedovni predsednički izbori u Makedoniji trebalo bi da se održe na proleće iduće godine, ali kampanja je već uveliko u toku.\nTo se dalo zaključiti i po porukama sa protestnog skupa koji je opoziciona partija VMRO-DPNE održala juče u Skoplju, a sa koga je konkurentima poručila da će, ako ne pre, snagu odmeriti na predsedničkim izborima.\nĐorđe Ivanov, aktuelni predsednik Makedonije, koji bi opoziciji najviše odgovarao, neće moći da bude kandidat jer je na izmaku drugog mandata, što je po makedonskim zakonima limit.\nNikola Gruevski, bivši premijer ove države i nekadašnji lider najveće opozicione stranke VMRO, a trenutno politički azilant u Mađarskoj, takođe neće moći da bude kandidat opozicije jer je, pravedno ili ne, u Makedoniji osuđen na dve godine zatvora, čime je zakonski onemogućen da se kandiduje.\n„Već se sada ubacuju u igru neka imena.\nPo mom mišljenju, što se tiče vladajuće koalicije, interesantno je to što su albanski partneri iz stranke DUI izašli sa stavom da kandidat za predsednika treba da bude zajednički, odabran konsenzusom vladajuće koalicije, a ne da svako ima svog kandidata“, napominje Đorđevski.\nKako dodaje, premijer Makedonije Zoran Zaev, koji inače neće biti kandidat za predsedničku fotelju iz prostog razloga što kao premijer ima mnogo veća politička ovlašćenja, i njegova stranka SDSM još se nisu javno izjasnili o ovom predlogu svog koalicionog partnera.\nĐorđevski, međutim, smatra da je vrlo realno da Zaev prihvati tu opciju jer mu je potrebno da učvrsti postojeću koaliciju, zbog niza obaveza koje mora da ispoštuje.\n„Već se u javnosti spekuliše oko imena budućeg kandidata, a to je bivši ministar spoljnih poslova Danko Malevski, za koga je lider DUI rekao da bi bio prihvatljiv kandidat za ovu funkciju.\nIz SDSM-a se ovim povodom još niko nije izjasnio, a lično verujem da bi oni radije kao kandidata videli aktuelnu ministarku odbrane Radmilu Šekerovsku, koja je prihvatljiva za međunarodni faktor“, napominje naš sagovornik iz Skoplja.\nPo njegovom mišljenju, taj kandidat bi mogla da bude profesorka Pravnog fakulteta u Skoplju Gordana Siljanovska Tafkova, koja se ozbiljno istakla stavovima tokom protesta.\nĐorđevski napominje da stranke moraju da vode računa da kandidat ne zadovoljava samo partijske potrebe, već da to bude neko ko je prihvatljiv i za one građane koji su partijski neutralni, odnosno, ličnost koja bi oslikavala duh naroda.\nAktuelni predsednik Makedonije Đorđe Ivanov prvi put je na ovu poziciju izabran 2009. uz podršku VMRO-DPMNE, iako nije član ove stranke.\nOva funkcija inače nema veliku političku moć u samoj državi, tačnije, ograničena je radom parlamenta.\nPOMPEO: TRAMP ŽELI SASTANAK S PUTINOM!


Za ponedeljak ponovo najavljena blokada puta Niš-Priština, ovoga puta blokiraju Sindikat i radnici "Simpo-Šik"-a u Kuršumliji - ToplicaPressToplicaPress\nHome / DRUŠTVO / Za ponedeljak ponovo najavljena blokada puta Niš-Priština, ovoga puta blokiraju Sindikat i radnici “Simpo-Šik”-a u Kuršumliji\nRadnici Simpo Šik-a iz Kuršumlije koji su pre desetak dana 3 dana protestvovali ispred zgrade kuršumlijske opštine tražeći da im firma uplati i poveže radni staž od 2012. godine do danas, nisu zadovoljni reakcijom Vlade Srbije i razgovorom koji je prethodne nedelja u njihovo ime vodio predsednik Opštine Radoljub Vidić. Kažu da ima najave da će Vlada rešavati njihov problem, a u slučaju da se to ne desi do kraja ove nedelje oni će već od ponedeljka blokirati državni put Niš – Priština kod sela Kastrat.\nPredsednik sindikata radnika “Simpo Šik”-a Aleksandar Eraković kaže da je nakon trodnevnih protesta i razgovora, predsednik opštine Vidić obećao radnicima i njihovim predstavnicima da će im organizovati sastanak u Vladi, ali da je umesto radnika samo on bio pozvan na taj razgovor u Beograd.\nVidić nam je obećao sastanak, ali niti su predstavnici Vlade došli u Kuršumliju, niti su pozvali nas u Beograd. Nije mi jasno kako su mislili da se problem firme rešava bez njenih predstavnika i bez predstavnika reprezentativnog sindikata, pa i samih radnika. Vidić nas je nakon tog razgovora telefonski obavestio da je obećana neka konverzija dugova i da se na taj način pokrije radni staž radnicima Simpo Šika. Navodno će se na sednici Vlade do kraja nedelje rešavati naše pitanje – kaže Eraković.\nDodaje da Sindikat koji predvodi vise ne veruje obećanjima i praznim pričama bez konkretnog rešenja, pa su već započeli pripreme organizacije protesta i blokade državnog puta kod Kuršumlije, koja je najavljena za ponedeljak u 13 sati.\nSve ovo što se radi nama ne uliva nadu da će naš problem biti rešen. Nama se ne uplaćuje radni staž prethodnih desetak godina, ljudi odlaze u penziju sa 10 do 15.000 dinara, mi taj problem moramo rešiti. Sindikat ima podršku gotovo svih 378 zaposlenih radnika, ali ćemo na protestu pozvati i sve građane Kuršumlije pa i predstavnike političkih stranaka bilo da se radi o poziciji ili opoziciji. Nas politika ne zanima, samo želimo da se izborimo za prava koja nam po zakonu pripadaju – dodaje Eraković.\nOn poziva sve građane Kuršumlije i okolnih gradova da se ujedine po pitanju radnika i da ih podrže, a u koliko institucije države i dalje budu “gluve” na njihove apele doneće se odluka i o daljoj radikalizaciji protesta, jer, kako tvrdi Eraković, ovoga puta su obespravljeni radnici ujedinjeni i čvrsto rešeni istraju dok se problemi ne reše.\nJedan od zahteva Sindikata Simpo Šik Kopaonika je i isplata pomoći koju je opština Kuršumlija tokom 2019. godine isplatila određenom broju radnika, a najveći broj među njima su bili bivši i sadašnji rukovodioci koji su tužili tadašnju firmu.\nInače, do sada su već nekoliko puta organizovane blokade državnog puta Niš – Priština, ali su one prolazile bez prisustva radnika jer su, kako kažu njihovi predstavnici, pokušavali da problem reše mirnim putem i kroz dijalog. Napominju da sada, kada su iscrpljene sve mogućnosti za dogovor, radnicima ništa drugo ne preostaje nego da se za svoja prava izbore na ulici.\nShare the post "Za ponedeljak ponovo najavljena blokada puta Niš-Priština, ovoga puta blokiraju Sindikat i radnici “Simpo-Šik”-a u Kuršumliji"\nPrevious: “Dani šljive” za vikend u Blacu, ulaz samo za vakcinisane i one sa negativnim testom\nNext: Počela likvidacija prokupačkog Sportskog centra – poziv za poverioce i dužnike da prijave potraživanja


Tegeltija: Destruktivne kritike koje dolaze iz SDA\nPredsjednik Visokog sudskog i tužilačkog savjeta BiH Milan Tegeltija izjavio je da svaki građanin, pa i politička partija imaju pravo na kritiku, a da one koje uporno dolaze od SDA nisu konstruktivne, već destruktivne i idu ka urušavanju nezavisnosti pravosuđa.\nTegeltija je istakao da se određene političke partije zalažu za nezavisno pravosuđe pod svojom kontrolom.\n"Kada kažu nezavisno pravosuđe, to im samo služi kao oblanda pod kojom u stvari žele dominaciju stranaka, prije svega u VSTS-u, koji je krovna regulatorna institucija u pravosuđu", rekao je Tegeltija za Glas Srpske.\nPrema njegovim riječima, SDA u saopštenjima, pa i deklaracijama to jasno iznosi.\n"Činjenica je da ima prljavih podmetanja u kojima se VSTS na prvom mjestu pokušava izjednačiti sa nekakvim političkim institucijama, u kojima sjede predstavnici političkih partija i donose neke političke odluke u kojima imaju neke većine i manjine", naveo je Tegeltija.\nOn je dodao da su odluke VSTS-a u 95 odsto slučajeva donesene jednoglasno ili do dva glasa protiv od 15.\n"Ekstremno su rijetke odluke u kojima je bilo preglasavanja i takvih je, u mojih šest godina, bilo tek nekoliko na pitanjima imenovanja. Napada se pravosuđe kako bi se, na neki način, te institucije proglasile neefikasnim, politizovanim i kako ih treba promijeniti, ali na način da se ostvare neke druge želje", istakao je Tegeltija.\nTegeltija je naveo da se može prepoznati kome je to u cilju kada se pogleda ko su glavni promotori tih napada.\n"SDA čak i u stranačkoj deklaraciji pominje VSTS. To i ne kriju. Pravosuđe je dio društva i funkcioniše u njemu. Stvaranjem takvog ambijenta, građanima se manipuliše i stvara ambijent u kojem se VSTS proglašava za neprijatelja. To je loše, ali, nažalost, živimo u BiH i moramo da se nosimo sa tim", naveo je Tegeltija.\nTegeltija: SDA ovladava pravosuđem\n"BiH ima čovjeka koji je veći od zakona"\nTegeltija: Nezapamćen pokušaj terora, prisile i ugnjetavanja građana Srpske\nZbog čega bi bilo dobro objediniti funkciju Predsjednika Srpske i člana Predsjedništva\nSavjetnik predsjedavajućeg i srpskog člana Predsjedništva BiH\nTegeltija: Imenovanje novog visokog predstavnika u BiH nema nikakvog pravnog osnova


Komunistička partija - Blic Online\nU RANGU SA MAO CEDUNGOM Komunistička partija Kine usvojila istorijsku rezoluciju, SI ĐINPING NIKAD MOĆNIJI\nNa sastanku najvišeg kineskog rukovodstva usvojena je značajna rezolucija o glavnim dostignućima i istorijskom iskustvu u 100-godišnjem postojanju Komunisticke partije.\n"ROBOVI NJEGOVE VOLJE" Kako je Si postao najveća pretnja Kini i krenuo samodestruktivnom stazom BEZ POVRATKA\n"Kršio disciplinu i zakon": Visoki zvaničnik Komunističke partije Kine pod istragom zbog KORUPCIJE\nKineska vladajuća Komunistička partija istražuje visokog zvaničnika iz oblasti tehnologije i turizma grada Hangdžou Džoua Đijangjonga, povodom optužbi da je "kršio disciplinu i zakon", kako se u Kini obično označava korupcija, javlja AP.\nVučić danas na onlajn samitu povodom 100 godina Komunističke partije Kine\nPredsednik Srbije i SNS Aleksandar Vučić učestvovaće danas na onlajn samitu povodom obeležavanja 100 godina Komunističke partije Kine, potvrđeno je Tanjugu u SNS.\nVučić čestitao Si Đinpingu jubilej: Razvoj Kine zapanjujući primer na kome se može učiti\nPredsednik Srbije Aleksandar Vučić čestitao je Komunističkoj partiji Kine 100 godina postojanja, i istakao da su rezultati koje je ta zemlja postigla u tom veku zapanjujući i primer na kojem se može učiti, u cilju kreiranja bolje budućnosti.\n100 GODINA KOMUNISTIČKE PARTIJE KINE Spektakularna fešta za vek postojanja, predsednik Si pozdravio NOVI SVET koji je stvorio kineski narod (FOTO, VIDEO)\nNa današnoj proslavi stogodišnjice osnivanja Komunističke partije Kine, predsednik Si Điping pozdravio je "novi svet" koji stvorio kineski narod i upozorio strane sile koje pokušavaju da unize Kinu da će im se to "obiti o glavu".\n"VLADAVINA TERORA" Bivši insajder iz Sijeve vlade decenijama proučuvao partiju: Kina želi da POTPUNO PROMENI SVET kakav znamo\nUticajni kineski biznismen i član vladajuće Komunističke partije Ren Džikjang, koji je prošlog meseca nazvao predsednika Sija Đinpinga “klovnom” nakon njegovog govora o vladinim naporima da se izbore sa epidemijom novog korona virusa, nestao je, tvrde trojica njihovih prijatelja, prenosi “Indipendent”.\nOd siromaštva i represije do SVETSKE SUPER SILE: Kako su Kinezi SKUPO PLATILI 70 godina ekonomskog uspona\nNeverovatan uspon Kine definisao je 20 vek. Od kada je Mao Cedung 1. oktobra 1949. godine proglasio Narodnu Republiku Kinu zemlja je prešla put od siromaštva i represije do svetske super sile.\nBande koje van kontrole mlate policiju, ludi separatisti koji bacaju petrol bombe i vandali koji uništavaju vladine zgrade, sa jedne strane, a sa druge lokalne vlasti koje hitno trebaju pomoć, slika je iz Hong Konga koju prenose kineski državni mediji, dok protesti u ovom specijalnom administrativnom regionu ulaze u 11. uzastopnu nedelju. Danas su zbog demonstracija na aerdoromu, drugi dan zaredom, otkazani svi letovi iz Hong Konga.\nJedan od simbola Zagreba, zgrada "Kockica" u kojoj je nekada bio smešten centralni komitet Komunističke partije Hrvatske, zahvatio je požar, prenose hrvatski mediji.


source.ba | Vučić u Briselu: Svi imaju svoje interese, a Srbija se bori za svoje\nPredsjednik Srbije Aleksandar Vučić izjavio je danas u Briselu da je imao dobar sastanak sa specijalnim izaslanikom EU za dijalog Beograda i Prištine Miroslavom Lajčakom i zamjenikom pomoćnika državnog sekretara SAD Metjuom Palmerom, i istakao da vjeruje da će razgovori u Briselu dati rezultat.\nVučić je rekao da se razgovaralo o svim važnim temama a da se u ponedjeljak nastavlja zvanični dijalog Beograda i Prištine, prenosi RTS.\n"Danas imamo važne sastanke naših timova i vjerujem da će biti rezultata", rekao je Vučić i istakao je da su u nastavku dijaloga tri ključne teme razgovora - nestale osobe, interno raseljena lica i ekonomija, naslanjajući se na dio onoga o čemu se razgovaralo u Vašingtonu.\n"Nemam nikakav problem da se pohvalim i pred predstavnicima EU sporazumom iz Vašingtona i dolaskom brži protok roba kapitala i ljudi. Kako da to iskoristimo i kako da unaprjeđujemo odnose, a ne da se gledamo kao neprijatelji, već da radimo na dobrobit ljudi, i Srba i Albanca", rekao je prvi čovjek Srbije.\nEvropa vodi dijalog Beograda i Prištine\nVučić je istakao da ti razgovori nisu nikada laki, da se govori o konkretnim stvarima, a da će o detaljima javnost upoznati kada bude jasno da li su papiri usaglašeni i da li mogu da se dogovore.\nZa Srbiju je, kaže, značajan dolazak američke agencije za finansiranje kao i uspostavljanje "mini Šengena".\n"Mnogi u regionu to predstavljaju kao srpsku hegemoniju, ali to nema veze s tim, već sa bržim protokom roba, boljim ekonomskim rezultatima, i većim platama. Za to se zalažemo. Što neko voli da živi u prošlosti i pokušava po svaku cijenu da gleda kako će da se suprostavi drugom njihovi su problemi", poručio je Vučić.\nPredsjednik Srbije je kazao da Evropa vodi dijalog Beogarda i Prištine o svim političkim odnosima, i da je Srbija to ranije prihvatila.\n"Da li bih to prihvatio 2009? Ne bih, ali to je izglasano u Generalnoj skupštini UN. Nalazimo se na evropskom putu i vjerujemo našim evropskim partnerima", podvukao je Vučić.\nU nastavku dijaloga Beograda i Prištine predsjednik Srbije očekuje da se otvori i pitanje Zajednice srpskih opština i da se vidi da li je Priština spremna da ispuni dogovorene obaveze.\n"Razumijemo političke igre drugih"\nVučić je na pitanje novinara komentarisao izjavu bivšeg šefa švedske diplomatije Karla Bilta da nije znao šta sve piše u sporazumu, kao i fotografije koje je na tviteru objavila Marija Zaharova, ali i ocjene TV Al Džazire da je ovo za njega bila najuspješnija sedmica, od pobjede u Crnoj Gori, do pobjede u Vašingtonu, te da su Srbiji predati ključevi Balkana, s čime, kako je naglasio, se ne bi se saglasio, iako bi to nekom i imponovalo.\n"Pred nama su bili teški dani, pred nama su i dalje teški dani", naglasio je Vučić i dodao da kada je reč o njegovom sjedenju u Ovalnom kabinetu Bijele kuće ne postoji stvar koju su uradili, a da jedan dio javnosti u Srbiji nije govorio sve najgore o tome.\nVučić je izjavio i da razumije političke igre u kojima neko želi da kaže da će još jedna muslimanska zemlja, misleći na Kosovo, da prizna Izrael, ali da treba sačekati, jer prvo Izrael mora da donese odluku po pitanju Kosova.\nDodaje i da bi volio da vidi šta će turski predsjednik da kaže Hašimu Tačiju ili Avdulahu Hotiju ako ambasadu otovre u Jerusalemu, što je stvar koju Turska zamjera Srbiji.


Sportske.net - Klop prepušta ulogu favorita, od svog tima želi samo jedno!\nKlop prepušta ulogu favorita, od svog tima želi samo jedno!\nLiverpul čeka veliki izazov u Minhenu.\nTrener Liverpula Jirgen Klop rekao je večeras da njegovi fudbaleri moraju da budu hrabri u revanš utakmici osmine finala Lige šampiona protiv Bajerna iz Minhena.\n"Ovo je izazov, potreban nam je ritam i moramo da uradimo prave stvari u određenim trenucima. Bajern je prvoklasni fudbalski tim, što svi znaju, sa prvoklasnim fudbalerima, protiv kojih morate da se branite na najvišem nivou. Kada imate loptu morate da budete sigurni, a to je teško protiv prvoklasnih ekipa. Morate da budete hrabri i da igrate najbolji fudbal i to je ono što sutra uveče moramo da pokažemo", rekao je Klop, preneli su britanski mediji.\nFudbaleri Liverpula igraju u sredu od 21 sat u Minhenu protiv Bajerna, revanš utakmicu osmine finala Lige šampiona. U prvom meču prošlog meseca na Enfildu bilo je nerešeno 0:0.\n"Biće trenutaka u kojima možemo da dominiramo. Biće trenutaka, verovatno više, u kojima će Bajern dominirati. U tim trenucima možete da iskoristite situaciju, ali sve je u ravnoteži", naveo je bivši trener Borusije iz Dortmunda.\nMnogo se spekuliše oko toga da li Liverpul može da izdrži veliku borbu za titulu u Premijer ligi dok igra u Ligi šampiona. Klop je rekao da je utakmica protiv Bajerna jedna od brojnih i važnih koje ekipu čekaju u narednim nedeljama.\n"Ova utakmica nema nikakve veze sa drugim stvarima. Ako ostanemo u takmičenju, ako pobedimo sutra, ako zaslužujemo da prođemo, ako igramo dobar fudbal, to bi moglo mnogo da nam promeni. Ako ne, onda ćemo u četvrtak ujutro da kažemo da je sve gotovo i da se koncentrišemo na utakmicu sa Fulamom", naveo je Klop.\n"To je samo jedna utakmica, veoma važna utakmica i doći će važnije, kao nedeljna protiv Fulama, a onda protiv Totenhema, a onda i naredna. Ali, sutra uveče igramo samo protiv jedne ekipe, a to je Bajern", dodao je on.\nSkida Klop pritisak i sprema se da razmontira Bayern.\nOnako Klopovski sa 3 komada :D\nAuuuu sutra utakmica nadam se prolaz Bayerna 🙏🙏🙏\nSrećno, neka pobede bolji!


Međunarodni dan borbe protiv korupcije: Korupcija je i dalje ozbiljan problem u BiH - BUKA Magazin\nPiše: Maja Isović / Objavljeno: 09.12.2014. u 12:42h\nMeđunarodni dan borbe protiv korupcije, 9. decembar, obilježava se s ciljem da se ukaže na rasprostranjenost te negativne društvene pojave.\nTakođe, želi se i ukazati na promovisanje efikasnije mere za njeno suzbijanje.\nKonvencija Ujedinjenih nacija protiv korupcije potpisana je 9. decembra 2003. godine u Meridi u Meksiku. Korupcija je, u najširem smislu, svaki oblik zloupotrebe ovlasti radi lične ili grupne koristi, bilo da se radi o javnom ili privatnom sektoru. Organizacija Transparency International definiše korupciju kao zloupotrebu povjerene moći radi lične zarade.\nPodsjetimo da je prema novom poretku Indeksa percepcije korupcije, koji je nedavno predstavio Transparency International, BiH zauzela 80. mjesto među 175 zemalja svijeta i jedna je od najkorumpiranijih.\nUkoliko gledamo područje bivše Jugoslavije, zemlja u kojoj je najmanje korupcije je Slovenija, zatim slijede Hrvatska, Makedonija, Crna Gora, Bosna i Hercegovina pa Srbija.\nNa samom vrhu ove ljestvice, kao zemlje u kojima ima najmanje korupcije, tradicionalno su se našle skandinavske zemlje, a Danska je na prvom mjestu\nOvogodišnji izvještaj ističe da ekonomski rast ne uspijeva suzbiti korupciju, ukoliko su na čelu lideri koji zloupotrebljavaju moć, ne prezajući od prisvajanja javnih sredstava koja troše za svoju ličnu korist.\nEmir Đikić, predsjedavajući Odbora direktora Transparency Internationala BiH kayao je da su političke partije u BiH ocijenjene najkorumpiranijim u sistemu borbe protiv korupcije, a sudstvo i tužilaštvo neefikasni su u toj borbi.\nĐikić se obratio medijima prije početka konferencije pod nazivom "Borba protiv korupcije u komparativnoj perspektivi", koja se održava u Sarajevu povodom Međunarodnog dana borbe protiv korupcije u organizaciji Agencije za prevenciju korupcije i koordinaciju borbe protiv korupcije, ambasade Velike Britanije u Bosni i Hercegovini i Transparency Internationala.\n"Ono što je jasno jeste da su političke partije ocijenjene najkorumpiranijim, i to konstantno, u sistemu borbe protiv korupcije u posljednjih nekoliko godina. Ono što analiziramo i posmatramo je da su sudstvo i tužilaštvo apsolutno neefikasni u borbi protiv korupcije. To kažemo na osnovnu njihovih procesa i presuda u posljednjih pet godina", kazao je Đikić.\nPrema njegovim riječima, obični građanin BiH u svakodnevnom životu najčešće se susreće sa korupcijom u segmentu obrazovanja, zdravstva i policijskih snaga. Kad je riječ o pomenutim segmentima, istraživanja Transparency Internationala su, kako je naveo, stalno mijenjala tok.\n"Kada se radi istraživanja tokom prijemnih ispita, tada obrazovanje dolazi u sami vrh, a zdravstvo pada, i to je na konstantnom nivou. Kada nije vrijeme ispitnih rokova, percepcija korupcije u tom segmentu se spušta", kazao je Đikić te dodao kako su istraživanja pokazala da BiH ne uspjeva u borbi protiv korupcije.\nOn ističe da je obaveza vlasti da se uhvate ukoštac sa problemom korupcije.\n"Pomakli smo se osam mjesta niže na ljestvici Transparency Internationala, što ne bi bilo loše, možda, ali loše je da je indeks 42, od nula do 100 ocjena je pala na 39 zato što smo nazadovali. Sada očekujemo od novih vlasti da krenu prema evropskom putu, bile to nove ili iste vlasti i da zaista krenemo naprijed prema Evropskoj uniji, ne radi EU već radi kvalitete života građana", zaključio je.\nNa današnjoj konferenciji u Sarajevu razgovarano je i o vladavini prava i borbi protiv korupcije u kontekstu evropskih integracija, a prezentovani su dosadašnji izazovi i postignuća vezani za pozitivne rezultate u borbi protiv korupcije.\nAgencija za prevenciju korupcije i koordinaciju borbe protiv korupcije, prema riječima zamjenika direktora Dragana Slipca, ima preventivni karakter, stoga je neralno od nje očekivati "velika hapšenja i presude".\n"Trenutno radimo na planu prevencije planova integriteta sa institucijama, općenito, radimo na prevenciji borbe protiv korupcije", kazao je Slipac te dodao kako bi Agencija zapravo trebala biti tačka oko koje će se okupljati svi segmenti društva kako bi se stvorio čvrst front u borbi protiv korupcije.\nKada je riječ o izradi nove strategije u borbi protiv korupcije, kazao je kako u nju moraju bit uključene i sudske vlasti.\n"Nova strategija predlaže da proširimo institucionalne kapacitete za poboljšanje borbe protiv korucije. Da poboljšamo prevenciju u javnom i privatnom sektoru. Strategija nastoji podići i javnu svijest svih i podrazumiijeva da se rezultati implementiraju", istakao je Slipac.\nPrema riječima britanskog ambasadora u BiH Edwarda Fergusona, BiH ima ozbiljan problem sa korupcijom.\n"Prema anketama možemo reći da je BiH zemlja u kojoj imamo drugu najveću percepciju od strane građana o prisutnosti korupcije. Kada su prošle sedmice u posjeti BiH bili komesarska EU za vanjsku politiku i sigurnost Federica Mogherini i komesar za pregovore o proširenju Johanes Hahn, rekli su da nam više nisu potrebni slogani niti riječi, ono što trebamo vidjeti jesu rezultati i implementacija i da, prije svega, vlasti daju ovom pitanju vrhunski prioritet", napomenuo je Ferguson.\nPodsjetimo da korupcija u Bosni i Hercegovini svake sekunde "pojede" 47 KM, a u posljednje dvije godine je "pojela" skoro tri milijarde i 210 miliona KM, saopštili su ranije svoje prognoze iz Antikorupcijske mreže nevladinih organizacija Account.


Sutra se obeležava Svetski dan voda - Studio B\nSutra se obeležava Svetski dan voda Tanjug\nDruštvoDrustvo Pocetna 21. 03. 2018. 13:24:25\nSvetski dan voda biće sutra obeležen širom sveta pod sloganom „Odgovor je u prirodi“, u cilju ukazivanja na povratak rešenjima koje je priroda ponudila kako bi se smanjile poplave, suše i zagađenje voda.\nIako se dugo verovalo da je voda neiscrpan resurs zbog njene obnovljivosti, kriza vode postaje svetski problem i realnost. I dok se potrebe za vodom povećavaju – zalihe se smanjuju.\nZavod za zaštitu prirode Srbije će sutra, u cilju ukazivanja javnosti na stanje i potrebu zaštite voda i vodnih pojava, učestvovati u javnoj tribini „Trenutno stanje akvatičnih ekosistema širom planete i u Srbiji“ u Javnom akvatorijumu i torpikarijumu, u organizaciji Cetra za razvoj ideja.\nStručni saradnici Zavoda učestvovaće istog dana na sastanaku na temu „Održivi turizam u Specijalnom rezervatu prirode Uvac“, koji će biti održan u Domu kulture u Novoj Varoši, u organizaciji upravljača Rezervat Uvac.\nPovodom Svetskog dana voda, u četvrtak 23. marta, u Klubu poslanika biće održan seminar „Specifični planovi implementacija direktiva u sektoru voda“.


KG: 'Fuzija 5 u 1' - sva preduzeća u jedno\nKG: "Fuzija 5 u 1" - sva preduzeća u jedno\nKragujevac -- U Kragujevcu će od 1. januara iduće godine pet komunalnih preduzeća biti spojeni u jedno - JKP "Šumadija Kragujevac", rečeno je u Gradskom veću.\nBiće spojena "Čistoća", "Parking servis", "Gradska groblja", "Zelenilo" i "Gradske tržnice", a gradska vlast je odustala od prvobitnog plana da u zajedničkom preduzeću bude i "Urbanizam".\n"Fuzija 5 u 1" se sprovodi da bi ova preduzeća >> Pročitaj celu vest na sajtu B92 << bila maksimalno funkcionalna, da se podigne njihova operativnost i kvalitet komunalnih usluga, objasnio je rekao je član Gradskog veća za komunalne delatnosti, ravnomeran i održivi razvoj Vladimir Maksimović.\n"Nema potrebe da imamo šest službi javnih nabavki, finansija, računovodstva, marketinga i održavanja. Imaćemo jednu administrativnu upravu", rekao je Maksimović.\nOn je dodao da analize pokazuju da je u administraciji komunalnih preduzeća "značajan višak", ali da nedostaju proizvodni radnici.\nU pet preduzeća koja će od iduće godine raditi kao jedno sada ima oko 700 radnika, a procene su da će u samo jednom biti za 10 do 20 odsto manje zaposlenih.\nOn naveo da će građani fuziju gradskih komunalnih preduzeća osetiti kroz bolji kvalitet komunalnih usluga, dok će se cenovnici usluga znati tek posle završenih analiza.\nMaksimović je, međutim, siguran da će usluge "Groblja" pojeftiniti.\nU okviru priprema za spajanje, kako je rekao, do sada je urađena statusna promena u "Čistoći" koja je promenila naziv u JKP "Šumadija Kragujevac", a dodate su i delatnosti koje će imati to preduzeće posle spajanja.\nU Agenciji za privredne registre (APR) je objavljen nacrt ugovora o pripajanju, a radi se i sistematizacija radnih mesta u budućem preduzeću.\n"Proces nije jednostavan. Radimo organizacionu analizu, radi se procena imovine, kapitala preduzeća, obaveza, izrada probnih bilansa fuzije novog preduzeća", rekao je Maksimović.\nNa ocene opozicije u Skupštini grada da se stvara "Frankeštajn" preduzeće Maksimović je odgovorio da to nikako nije tako jer u novo preduzeće ulaze "potpuno zdrava" komunalna preduzeća u kojima je gradska vlast završila finansijsku konsolidaciju.\nMaksimović tvrdi da je posle finansijske morala da usledi i oganizaciona transformacija, kako preduzeća ponovo ne bi zapala u probleme čiji su uzroci bili "veštačka" radna mesta i "izmišljene" delatnosti zbog kojih ta preduzeća nisu osnovana.


Nove fabrike i pogoni niču Agroindustrijskoj zoni u Novoj Topoli, a Gradiška, da bi privukla investitore, ulaže milione u infrastrukturu.\nLokalna uprava se opredijelila za privredni razvoj tog prostora, a vrijednost ugovora infrastrukturno opremanje, potpisanog s izvođačem “Hidrokop”, jeste 5,5 miliona maraka. Gradonačelnik Gradiške Zoran Adžić istakao je da potpisan ugovor za prvu fazu radova u vrijednosti tri miliona KM.\nOn je dodao da je ugovorom predviđena dogradnja kanalizacione mreže i putne saobraćajne infrastrukture, čijom će realizacijom Gradiška dobiti jednu od najuređenijih privrednih zona u regionu, zbog čega je interesantna domaćim i stranim investitorima.\n- To je naš potencijal i šansa za privredni razvoj, otvaranje novih proizvodnih fabrika, pogona i novih radnih mjesta - rekao je Adžić i naglasio da su dvije italijanske kompanije iz oblasti plastične proizvodnje dobile građevinske dozvole za gradnju na prostoru privredne zone, a dolazili su i Česi zainteresovani za otkup i preradu poljoprivrednih proizvoda. Da je Nova Topola postala veliko gradilište dokazuje činjenica da Italijani grade pogon na površini od 11.000 metara kvadratnih.\nPrema riječima direktora tekstilne kompanije “Kalcedonija” Frančeska Rufolija, koji ulaže u izgradnju fabrike u Novoj Topoli, vrijednosti 20 miliona evra, najviše se odlučio za investiranje u Gradišci zbog blizine EU i pogodnosti koje nudi lokalna zajednica.\n- Prvi razlog je blizina naše fabrike u Varaždinu. Takođe, veoma blizu je i granični prelaz, a mnogo je ljudi koji traže zaposlenje - rekao je Rufoli i istakao da će ta fabrika zaposliti oko 500 radnika.\nPreduzeća iz oblasti prometa repromaterijala za poljoprivrednu proizvodnju, namještaja i druga su već aktivna, a aktivan je i jedan od najvećih svjetskih proizvođača krovnih panela, italijanski “Latonedil”.


Počela izgradnja Skyline Belgrade kompleksa | PC Press\nPočela izgradnja Skyline Belgrade kompleksa\n15. septembar 2017. 15. septembar 2017. Milena Pantic\nRadovi na izgradnji stambeno-poslovnog kompleksa „Skyline Belgrade“ u koji je izraelska kompanija „Afi Europe“ uložila 200 miliona evra počeli su danas.\nDirektor projekta „Skyline Belgrade“ Adir El Al na svečanom obeležavanju početka radova rekao je da je da je to treći veliki objekat koji ta kompanija gradi u Beogradu na prestižnoj lokaciji u Ulici kneza Miloša. „Ova investicija od 200 miliona evra kreiraće nova radna mesta i doprineti ekonomiji Srbije“, kazao je direktor projekta Adir El Al.\nAmbasadorka Izraela u Srbiji Alona Fišer Kam istakla je da kompanija „Afi Europe“ posluje u Srbiji od 2005. godine kada je izgradila prvi poslovni park u Beogradu „Airport City“ i da izraelske firme vide potencijal za ulaganje u Srbiji i da su zato, prema njenim rečima, ovde da ostanu. Dodala je da ove godine Srbija i Izrael obeležavaju 25 godina od početka diplomatskih odnosa.\n„Mi smo svedoci da saradnja dve zemlje sve više raste“, istakla je ambasadorka Izraela. Gradonačelnik Beograda Siniša Mali izjavio je da veliki projekti poput „Skyline Belgrade“ projekta, menjaju panoramu Beograda i pokreću građevinsku industriju Srbije i Beograda. „Svet je globalno selo i investitori mogu da ulaže gde god žele, a ovo je dokaz da sve veći broj njih veruje u našu zemlju i grad i da je Srbija postala stabilna zemlja za ulaganje“, rekao je Mali. Na svečanom obeležavanju početka radova prisustvovao je i predsednik Srbije Aleksandar Vučić koji je rekao da zahvaljujući brojnim projektima i ostvarenim rezultatima, Beograd postaje metropola „u pravom smislu te reči“.\nTagovi: Afi Europe, Airport City, Beograd, Izrael, Skyline Belgrade\n← Projekat brzo punjivih baterija osigurao 60 miliona dolara\nOd danas možete da kupite Samsung Galaxy Note 8 i kod nas →


M&I Systems - Outsourcing » M&I Systems\nU ekonomiji današnjice, više nego ikada, kompanije traže načine da povećaju produktivnost i efikasnost, a da pri tom smanje troškove. Jedan od načina za unapređenje poslovnih funkcija, povećanje zarade i optimizaciju poslovanja je “outsourcing” IT usluga koja organizaciji omogućava da se koncentriše na prioritetne poslove.\nBrojna svetska, ali i domaća istraživanja pokazuju da je outsourcing IT usluga odličan način za poboljšanje agilnosti organizacije, jer omogućava optimizaciju ključnih procesa kroz reinženjering, pojednostavljivanje i automatizaciju.\nU vreme oštre konkurencije, outsourcing model ne podrazumeva samo smanjenje troškova razvoja već i stratešku odluku jer organizacija poverava sopstvenu investiciju odabranom outsourcing partneru. Stoga je veoma važno napraviti dobar izbor i naći kompaniju koja će vas pratiti na putu daljeg razvoja biznisa, koja razume vaše potrebe, a rešenjima koja nudi podržava strateške ciljeve poslovanja.\nMalim i srednjim preduzećima koja žele softver „po meri“ njihove organizacije\nM&I Systems, Co. Group nudi kvalitetne usluge po pristupačnim cenama, najnovija tehnološka rešenja i iskusne i visokoobrazovane stručnjake sa zavidnim referencama na polju outsourcing-a.\nKako bismo odgovorili na sve vaše potrebe obezbedili smo više modela i metoda outsourcing-a, u skladu sa zahtevima vašeg poslovanja i projektima koje realizujete. Naša znanja i prakse primenjeni su na razvoj celokupnih softverskih rešenja ili razvoj i implementaciju jedne ili više fazi projekta.\nOnsite-offshore model podrazumeva da se tim stručnjaka neophodan za realizaciju projekta nalazi u prostorijama kompanije M&I Systems, Co. Group, dok se vođa projekta – POM (project onsite manager) nalazi na lokaciji klijenta tokom kritičnih faza razvoja. Ovaj model daje najbolje rezultate kada se mi kao pružalac outsourcing usluga i klijenti nalazimo u istim vremenskim zonama (GMT – GMT+2).\nUšteda onsite troškova (prevoz, smeštaj, dnevnice…)\nM&I Systems, Co. Group nudi standardne offshore outsourcing projekte u okviru kojih je ceo razvojni tim smešten u našim prostorijama. Offsite-offshore model nudi veće uštede i smanjuje rizike koristeći dobar procesni model.\nOcenjivanje i verifikaciju projekata


Bećaj: O drugom “non pejperu” bi trebalo razmisliti – Radio Gora\nBećaj: O drugom “non pejperu” bi trebalo razmisliti\n“Autori oba dokumenta o budućem uređenju odnosa Kosova i Srbije potiču iz sredina koje žele da unesu dinamiku u razgovore Beograda i Prištine”, izjavio je u emisiji Razgovor na RTK2 profesor političkih nauka Beljulj Bećaj, dodajući da je cilj “non pejpera” opipavanje pulsa obeju strana pred nastavak dijaloga u Briselu.\nBećaj smatra da nije slučajno što su u razmaku od nekoliko dana, a uoči nastavka razgovora, svetlost dana ugledala dva predloga o uređenju odnosa Kosova i Srbije. Prvi “non pejper”, koji se odnosi na promjenu granica nije realan i mogao bi da ima dalekosežne posljedice po Balkan, tvrdi Bećaj i ističe da drugi predlog ima elemenata koji bi mogli biti prihvatljivi za Prištinu i Beograd.\n“Mislim da je izvorište onih sredina evropske zajednice koje žele da dinamiziraju i da dođu do eventualnog okvira mogućnosti gde se može naći potencijalno rešenje u nastavku dijaloga između Kosova i Srbije i zato je izašao ovaj drugi non pejper koji je mnogo stručniji, detaljniji i ima dosta elemenata o kojima treba da se razmišlja”, rekao je Bećaj.\nPredlog konačnog rešenja u postojećim granicama Kosova, kakav je drugi “non pejper” je nešto što je prihvatljivo, ocjenjuje Bećaj i kaže da bi sadržaj rešenja trebalo da bude kompromis obeju strana.\n“Oni koji zaista streme rešenju trebalo bi da analiziraju sve predloge, predlozi su upravo takvi i zbog toga bi trebalo da uzmemo ono što mislimo da može da se uklopi u konačni oblik rešenja”, dodaje Bećaj.\nProfesor Beljulj Bećaj ističe da bi Vlada Kosova trebalo da ispuni preuzete obaveze i implementira Zajednicu opština sa srpskom većinom, jer bi time, zaključuje Bečaj, premijer Aljbin Kurti načinio ozbiljan korak ka historijskom približavanju Srba i Albanaca.


Potvrđena Bidenova pobjeda, Trump: “Ovo je kraj najvećeg predsjedničkog mandata ikad!” - PORTAL REVIJE FOKUS\nPotvrđena Bidenova pobjeda, Trump: “Ovo je kraj najvećeg predsjedničkog mandata ikad!”\nIako se nimalo ne slažem s ishodom ovih izbora i činjenice me podupiru, ipak će doći do mirne tranzicije vlasti 20. januara. Uvijek sam govorio da ćemo nastaviti svoju borbu kako bismo osigurali da se računaju samo legalni glasovi. Iako ovo predstavlja kraj najvećeg predsjedničkog mandata u istoriji, to je samo početak naše borbe da Ameriku učinimo opet velikom!, poručio je Trump\nAmerički Kongres u četvrtak je potvrdio pobjedu bivšeg američkog potpredsjednika Joea Bidena na američkim predsjedničkim izborima i objavio da stupa na dužnost 20. januara.\nNakon što su potvrđeni i rezultati iz posljednje države po abecedi, Wyoming, objavljeno je i da je Biden pobijedio sadašnjeg predsjednika Donalda Trumpa s ukupno 306 glasova izbornog kolegijuma prema 232.\nNovoizabrani predsjednik Joe Biden i potpredsjednica Kamala Harris biće inaugurisani na dužnost na svečanosti 20. januara.\nObjavljena je i prva Trumpova reakcija nakon odluke Kongresa. Naime, nakon posljednjeg objavljenog videa Twitter je suspendovao račun Donalda Trumpa. Međutim, njegov pomoćnik za društvene medije, Dan Scavino, na svom Twitter nalogu je objavio Trumpovu izjavu:\n“Izjava predsjednika Donalda Trumpa nakon potvrde elektorskih glasova:\nIako se nimalo ne slažem s ishodom ovih izbora i činjenice me podupiru, ipak će doći do mirne tranzicije vlasti 20. januara. Uvijek sam govorio da ćemo nastaviti svoju borbu kako bismo osigurali da se računaju samo legalni glasovi. Iako ovo predstavlja kraj najvećeg predsjedničkog mandata u istoriji, to je samo početak naše borbe da Ameriku učinimo opet velikom!’, poručio je Trump, prenosi “Jutarnji list”.\nPrethodna priča Krvava noć u Americi: Četvoro mrtvih, više od 50 uhapšenih, Trampu suspendovan Twitter nalog (VIDEO)\nSledeća priča Irak izdao nalog za hapšenje Trampa zbog umiješanosti u atentat na generala Sulejmanija


DPS Kotor: Nastavak pravnog nasilja dvojca Jokić – Perović | Aktuelno\nNaslovna POLITIKA DPS Kotor: Nastavak pravnog nasilja dvojca Jokić – Perović\nDPS Kotor: Nastavak pravnog nasilja dvojca Jokić – Perović\nPomenutoj gospodi, kako dodaju iz DPS, puna su usta zarobljenih institucija, zarobljene države, zarobljenog pravosuđa, a ovim posljednjim činom svima su održali lekciju kako se to sprovodi u praksi\nPrljava igra odlazećih manipulatora se nastavlja. Ovog puta dvojac Jokić – Perović je zablistao u formalno-pravnim manipulacijama i sopstvenim interpretacijama, zakazavši sjednicu Skupštine za 10. jul. Zbog javnosti, a prije svega građana Kotora, prinudjeni smo da reagujemo na politikantsku igru ovog dvojca koja prkosi zdravom razumu?! Naime, 17 odbornika kotorskog parlamenta je podnijelo inicijativu za razrješenje gospođe Perović, 5.juna, a urgenciju za zakazivanje sjednice po hitnom postupku 13.juna, saopšteno je danas iz DPS.\n-Dakle, svima je jasno da zakonski rok od 15 dana za zakazivanje sjednice počinje da teče od 5. juna. Svima, osim pravnim (ne) znalcima naše opštine koji za referentni datum uzimaju 13.jun?! Ovakvo nakaradno „ pravno“ tumačenje ima samo jedan cilj: da ponizi odbornike, ne bi li Kotor bio pretvoren u teatar apsurda. Poštovana gospoda bi trebalo da znaju da svaki rok počinje da teče od dana podnošenja zahtjeva, kako je to eksplicitno navedeno i u zakonu. Dakle, lako je izračunati da rok koji počinje 5. juna ističe 20. juna. Kako u tom periodu predsjednica Skupštine nije zakazala sjednicu, jasno je da svako naknadno zakazivanje predstavlja flagrantno kršenje zakona. Glavni problem odlazeće družine je što su svjesni da već mjesecima nemaju većinu u lokalnom parlamentu. Pitamo se što će sljedeće da zapečate, zaključaju i stave lance i katance, možda vrata od grada kao u srednjem vijeku – navodi se u saopštenju DPS.\nPomenutoj gospodi, kako dodaju iz DPS, puna su usta zarobljenih institucija, zarobljene države, zarobljenog pravosuđa, a ovim posljednjim činom svima su održali lekciju kako se to sprovodi u praksi.\n-Poštovani sugrađani, stara izreka kaže : ,,mogu se neki ljudi lagati svo vrijeme, mogu se i svi ljudi lagati neko vrijeme, ali se nikako ne mogu lagati svi ljudi, svo vrijeme” – zaključuje se u saopštenju DPS Kotor.\nPrethodni članakMarković: “Vlada se ne miješa u izbor članova Savjeta RTCG”\nNaredni članakTenis: Organizatori Vimbldona objavili spisak nosilaca


Šampion i prvoplasirani iz Jadranske lige u Evroligi : Nadlanu.com\nŠampion i prvoplasirani iz Jadranske lige u Evroligi\nObjavljeno 24. feb 2013. / 13:47:59\n"To što pišu pojedini mediji je netačno, jer nije po propozicijama takmičenja u Jadranskoj ligi. Dve najbolje ekipe iz sezone 2012/2013 će igrati u Evroligi - pobednik 'fajnal fora' i prvoplasirana ekipa iz regularnog dela takmičenja", rekao je Bilić za agenciju Beta.\nPojedini mediji danas su preneli da će, prema propisima Evrolige, u najelitnijem evropskom takmičenju iz Jadranske lige igrati finalisti završnog turnira.\n"Netačno je to šta je taj novinar razumeo ili nije razumeo... To su proizvoljna tumačenja. Jadranska liga odlučuje o učesnicima Evrolige", rekao je Bilić.\nBilić je ukazao na propozicije takmičenja u regionalnoj ligi.\n"Jadranska liga se igra iz dva dela, prvi je ligaški, drugi je završni turnir. Prve četiri ekipe igraće na 'fajnal foru', pobednik turnira igraće u Evroligi, kao i prvoplasirana ekipa iz regularnog dela. Na primer, ako Igokea zadrži prvo mesto i osvoji titulu, onda će pored nje u Evroligu ići drugoplasirani tim regularnog dela, a kako trenutno stvari stoje, to je Crvena zvezda", rekao je Bilić.\n"Onda bi u kvalifikacije išla trećeplasirana ekipa iz regularnog dela takmičenja, a ne neko sa završnog turnira. 'Fajnal for' se igra samo za prvaka, takva su pravila", dodao je direktor Jadranske lige zadužen za takmičenje.\nBilić je rekao da će uprava Jadranske lige za nedelju dana odlučiti gde će se održati "fajnal for".\nPATOLOŠKI LJUBOMORNA: Ivana Krunić otkrila kakva je u vezi,…


Xiaomi osvaja i američko tržište Xiaomi osvaja i američko tržište – Personal magazin\nKorporacija „Sjaomi”, treći po veličini proizvođač smartfona na svetu, predstaviće svoj novi uređaj u Las Vegasu, januara sledeće godine, na manifestaciji „Consumer Electronics Show”. Biće to prvi nastup ove kompanije…\nKorporacija „Sjaomi”, treći po veličini proizvođač smartfona na svetu, predstaviće svoj novi uređaj u Las Vegasu, januara sledeće godine, na manifestaciji „Consumer Electronics Show”. Biće to prvi nastup ove kompanije na tržištu SAD.\nPrema pisanju kineskog „Ekonomik dejli njuza”, kineska korporacije će u SAD predstaviti najnoviji smartfon Mi5.\nLej Đuen, osnivač i direktor ove rastuće kineske korporacije, poznat i kao kineski Stiv Džobs, izjavio je tim povodom da bi „Sjaomi” u sledećih pet godina mogao postati najveći proizvođač smartfona na svetu.\n„Sjaomi” je prisutan na mnogim svetskim tržištima, među kojima su Rusija, Indija i Brazil. Cilj kompanije je da broj prodatih smartfona tokom sledeće godine poveća na sto miliona.\nXiaomi osvaja i američko tržište was last modified: December 8th, 2014 by Redakcija\n3D daje novu dimenziju kardiohirurgiji


Bika prati sreca, a ovom znaku se pruza prilika koja se ne propusta! -\nBika prati sreca, a ovom znaku se pruza prilika koja se ne propusta!\nMesec septembar ce nekim znacima biti veoma interesantan, a to posebno vazi za pripadnike znaka Bika i Skorpije. Sreca zvezda ce pratiti bikove tokom celog septembra, a pripadnike znaka Skorpije ocekuje prilika koja se ne propusta…\nDragi bikovi, za vas ce tokom septembra biti sve moguce i to zbog mnogo razloga. Naime, vi cete biti pod zastitom zvezda tokom septembra, a takodje ce vas pratiti sreca zvezda kuda god da krenete. Iako vi nemate preterano velika ocekivanja od meseca septembra, vama ce zapravo septembar doneti neka desavanja u kojima cete uzivati.\nVas vec na samom pocetku septembra ocekuju desavanja koja ce vam nagovestiti da vas ocekuje prelep mesec. Vas ocekuje jedan manji novcani dobitak, kao i nesto prelepo na planu ljubavi. A vas posle toga u periodu do kraja meseca ocekuju pozitivna desavanja na svim planovima vaseg zivota i upravo ce vam zbog svih tih desavanja mesec septembar ostati u divnom secanju.\nVas tokom septembra ocekuje unapredjenje. Upravo cete se vi izboriti za neke uspehe na poslu i zbog toga cete biti unapredjeni. Vas posle toga ocekuju desavanja na planu ljubavi zbog kojih ce vasa veza napredovati, a ljubavi izmedju vas i vaseg partnera ce postati jaca nego ikada.\nMesec septembar ce vam doneti sve ono sto vam je zapravo potrebno za srecu. A vama ce se isto tako tokom septembra pruziti prilika da se izborite za sve ono do cega vam je stalo. Veoma lep mesec ispunjen sa velikom srecom vam uskoro pocinje. Vi imate pravo na optimizam kada je u pitanju mesec septembar.


Roehampton je visoko rangiran državni engleski univerzitet koji se nalazi se u jugozapadnom Londonu, UK. Njegovi počeci datiraju od pre 175 godina, kada je 1841. osnovan Whitelands College, da bi potom usledili Southlands College, Digby Stuart College, Froebel Institute. Godine 1975. 4 koledža su se ujedinila i formirala Roehampton institut visokog obrazovanja, koji se od 2000.godine dobija univerzitetski status, a od 2004. postoji zvanično pod imenom Univerzitet Roehampton.\nSam Univerzitet je nije veliki i ima 10 hiljada studenata, te je rad zagarantovan u manjim grupama i postoji intimna atmosfera na fakultetima. Roehampton poseduje prelepi kampus i ima sve uslove za odličan studentki život (studentski dom, teretanu, jezero, različite studentske klubove i sportove…)\nPreko Ino agencije prijava na Roehampoton je besplatna.\nUkoliko ste zainteresovani za Roehampton Univerzite pošačjite besplatan upit:\nPrevious CEU San Pablo University Madrid\nNext Munich Business School Nemačka


Reakcije na odluku visokog predstavnika - Kozarac.ba\nReakcije na odluku visokog predstavnika\n20. Juna 2009.\nPredsjednik Vlade Republike Srpske Milorada Dodik izrazio je najoštriji protest zbog odluke visokog predstavnika za BiH Valentina Inzka da poništi zaključke Narodne skupštine Republike Srpske od 14. maja 2009. godine, te najavljuje da će, u konsultaciji sa predsjednikom RS-a Rajkom Kuzmanovićem i predsjednikom Narodne skupštine RS-a Igorom Radojičićem, zatražiti hitno sazivanje sastanka lidera političkih stranaka iz RS-a u vezi sa novonastalom situacijom.\nDodik je poručio da će on lično i Vlada nastaviti da „brane ustavne nadležnosti RS-a i suprotstavit će se svim neustavno prenesenim nadležnostima i nametnutim odlukama, kao što je to slučaj i sa Sudom i Tužilaštvom BiH, jer za to nije bilo saglasnosti RS-a“.\nUz podsjećanje da je Narodna skupština RS-a izraz demokratske volje građana iskazane na slobodnim izborima i najviši reprezentativni zakonodavni i kontrolni organ utom bh.entitetu, Vlada je ocijenila da je poništavanje skupštinskih zaključaka, kao izraza političke volje narodnih poslanika, izabranih neposrednom voljom građana RS-a, „suprotno modernoj demokratskoj praksi i usmjereno na gušenje osnovnih ljudskih i demokratskih sloboda, čime se nastoji ukinuti pravo na različito mišljenje“.\nVlada najoštrije osuđuje, kako je saopćeno, primjenu bonskih ovlaštenja uopšte i ponavlja ranije izrečeni stav da zaključci Skupštine RS-a „nisu antiustavni i antidejtonski, te da ni u ovom konkretnom slučaju nije bilo osnova za bilo kakvu reakciju visokog predstavnika, posebno ne za korištenje bonskih ovlaštenja“.\nVlada Republike Srpske podsjeća da Aneks 10 Opšteg okvirnog sporazuma za mir predviđa da je za svaki prenos nadležnosti potreban sporazum „strana“, te da ni jedan takav sporazum nije potpisan.\nEntitetska Vlada još jednom ponavlja svoje čvrsto opredjeljenje za integraciju u Evropsku uniju i puno poštovanje slova Dejtonskog mirovnog sporazuma, te „izražava bojazan da ovakvi postupci visokog predstavnika udaljavaju BiH od evropskog puta i guše daljnji razvoj demokratskih odnosa u BiH“.\nVlada smatra da je posljednja odluka visokog predstavnika“ samo još jedan dokaz da je OHR izgubio smisao svog postojanja, te da je neophodno u što skorije vrijeme donijeti odluku o transformaciji OHR-a u Specijalno predstavništvo Evropske unije“.\nIgor Radojičić: Poništavanje zaključaka “nije korak dijaloga”\nPredsjednik Narodne skupštine Republike Srpske Igor Radojičić izrazio je nezadovoljstvo odlukom visokog predstavnika za BiH Valentina Inzka da poništi zaključke Narodne skupštine Republike Srpske od 14. maja, ističući da taj „čin nije korak dijaloga“.\nIstičući da je NSRS izraz demokratske volje građana iskazane na slobodnim izborima i najviši zakonodavni organ u RS-u, Radojičić navodi u saopćenju da NSRS ima pravo na svoj politički stav, stav parlamentarnih stranaka i narodnih poslanika izabranih neposredno od građana RS-a.\n„Zaključcima od 14.maja NSRS je utvrdila svoj stav o pitanju efekata prenesenih nadležnosti sa entiteta na BiH što je njeno nesporno pravo i i dužnost“, smatra predsjednik entitetskog parlamenta.\nPodsjeća i da je uvrštavanjem rasprave o zahtjevima visokog predstavnika u dnevni red 31.sjednice i izražavanje razumijevanja za raspravu o stavovima iz pisama od 5.juna i pozivom Inzku da Skupštini RS-a direktno iznese svoje argumente, NSRS izrazila spremnost za dijalog sa međunarodnim zajednicom.\n„NSRS je svjesna uloge visokog predstavnika propisane Dejtonskim sporazumom, kojem je posvećnost Skupština već mnogo puta demonstrirala u raznim prilikama i brojnim aktima. Pa ipak, početak 21.vijeka u jednom evropskoj zemlji koja je potpisala Sporazum o stabilizaciji i pridruživnju sa EU i želi postati članica Unije, je potpuno nespojiv sa korištenjem ovlaštenja za poništavanjem akata demokratski izabranog parlamenta“, navodi Radojičić u pisanoj izjavi.\nOn ističe više puta utvrđen stav NSRS da je krajnje vrijeme za transformaciju uloge visokog predstavnika, za potpun prestanak korištenja tzv. bonskih ovlaštenja i za demokratski put ka evropskim integracijama, „koji nije moguć sa ovakvom ulogom međunarodne zajednice unutar BiH“.\nNebojša Radmanović: Bonska ovlaštenja visokog predstavnika anahrona za Evropu\nPredsjedavajući Predsjedništva BiH Nebojša Radmanović izjavio je danas Srni da su bonska ovlaštenja visokog predstavnika u BiH anahrona za Evropu, jer omogućuju jednom čovjeku da poništi šta god hoće i da donese šta god hoće. On je izrazio nadu da je stavljanje van snage zaključaka Narodne skupštine Republike Srpske (RS) o efektima prenosa nadležnosti sa RS na BiH biti posljednje korištenje bonskih ovlaštenja visokog predstavnika u BiH.\n“Iskreno se nadam da ćemo jedan cilj Savjeta za impelemntaciju mira ispuniti u toku ove godine i da će karajem ove godine doći do transformacije OHR u kancelariju specijalnog predstavnika EU za BiH”, rekao je Radmanović Srni.\nOn je podsjetio da dugi niz godina insitira na ukidanju Kancelarije visokog predstavnika u BiH.\n“Bonska ovlaštenja visokog predstavinka su totalno anahrona za Evropu. Omogućila su jednom čovjeku da poništi šta god hoće i da donese šta god hoće. To je jednostavno stvar “, konstatovao je Radmanović.\nVisoki predstavnik u BiH Valentin Incko stavio je van snage zaključke Narodne skupštine Republike Srpske (RS) u vezi sa Informacijom o efektima prenosa ustavnih ovlašćenja s RS na institucije BiH, saopšteno je iz OHR-a.\nU saopštenju se navodi da kao konačni autoritet za tumačenje civilnih aspekata Dejtonskog mirovnog sporazuma, visoki predstavnik je nakon detaljne pravne procjene zaključio da usvojeni zaključci većinom nisu u skladu sa Dejtonskim sporazumom.\nBoris Tadić: RS će dati legitiman odgovor Inzku\nPresjednik Srbije Boris Tadić vjeruje da će predstavnici institucija Republike Srpske (RS) imati svoj legitiman odgovor na odluku visokog predstavnika za BiH Valentina Incka da stavi van snage zaključke Narodne skupštine RS o efektima prenosa nadležnosti sa RS na BiH. “Jedan od načina rešavanja problema u BiH je da se polako izađe situacije u kojoj se poništavaju legitimne odluke svih institucija u BiH. Politika koja nema puni legitimitet teško je održiva. Stoga, verujem da će predstavnici institucija RS imati svoj legitiman odgovor na odluku viskog predstavnika”, rekao je Tadić Srni.\nOn je istakao da visoki predstavnik danas ima svoju ulogu, ali da se ona mora mijenjati u skladu s onim što je sam Incko rekao.\n“Svjevremeno sam razgovarao sa Inckom i želim da nastavimo saradnju. Rekao sam mu da je Srbija jedan od garanta Dejtonskog mirovnog sporazuma i da želim da pruzmem odgovornost koju ta uloga podrazumeva”, Tadić.\nRajko Kuzmanović: Inzkova odluka “nepotrebna, kontraproduktivna i višestruko negativna”\nPredsjednik Republike Srpske Rajko Kuzmanović smatra da je odluka visokog predstavnika međunarodne zajednice u Bosni i Hercegovini Valentina Inzka, da stavi van snage zaključke Narodne skupštine Republike Srpske od 14. maja „nepotrebna, kontraproduktivna, neprimjerena trenutnoj situaciji u Bosni i Hercegovini i višestruko negativna“.\nKuzmanović „ponovo upozorava da u zaključcima Skupštine, kao najvišeg zakonodavnog tijela u entitetu, kojeg čine legalno izabrani predstavnici građana, nije bilo nikakvih protivustavnih ili antidejtonskih elemenata ili namjera, zbog čega odluka visokog predstavnika da ih stavi van snage predstavlja pobjedu sile nad pravom i pravdom“.\nOn još navodi da je, s druge strane, ova Inzkova odluka, zajedno sa nedavnom odlukom da smijeni dva policijska funkcionera, „loša sa aspekta vremena, jer se donosi u trenutuku kada se čini napori na ispunjavanju uslova za liberalizaciju viznog režima i tranziciju OHR-a u Ured Specijalnog predstavnika Evropske unije“.\nDamir Arnaut: Sve što se postiglo odlukom je vraćanje na stanje od 13. maja\n“Sve što se s ovim postiglo, kako je i sam visoki predstavnik rekao, jeste vraćanje na stanje od 13. maja odnosno na status quo što je otpočetka bio cilj rukovodstva Republike Srpske”, izjavio je Feni savjetnik člana Predsjedništva BiH Harisa Siladžića, Damir Arnaut.\nPrema njegovim riječima, bilo bi puno korektnije da je OHR iskoristio bonske ovlasti za pitanja koja bi zemlju vodila naprijed poput osnivanja Vrhovnog suda BiH i sl.\n“Korisno je međutim što je visoki predstavnik istakao da se ovim otvara put da se ovakva pitanja rješavaju u instutucijama BiH, uključujući i putem sudova i nadamo se da će ovaj princip primjeniti u vezi svih pitanja uključujući i pitanje državne imovine, te da da se neće tražiti neprincipijelna politička rješenja oko tih pitanja”, kazao je Arnaut komentarišući odluku visokog predstavnika u BiH Valentina Inzka kojom je stavio van snage zaključke Narodne skupštine Republike Srpske o efektima prijenosa nadležnosti sa RS-a na nivo BiH.\nHDZBiH: Odluka visokog predstavnika je očekivana\nHrvatska demokratska zajednica BiH (HDZ BiH) smatra da je očekivana odluka visokog predstavnika u BiH Valentina Inzka kojom je stavio van snage zaključke Narodne skupštine Republike Srpske o efektima prijenosa nadležnosti sa RS-a na nivo BiH.\n“HDZBiH je isticao i ponovno ističe da se mora nastaviti sa stvaranjem pozitivne klime za donošenje ključnih odluka za evropsku budućnost BiH i mi stojimo i dalje na tragu prudskog procesa i smatramo da on nema alternativu kada je riječ o donošenju takvih ključnih odluka”, kazao je Feni glasnogovornik HDZ-a BiH Mišo Relota.\nSjedinjene Američke Države podržavaju odluku visokog predstavnika u BiH Valentina Inzka o stavljanju van snage zaključaka koje je Narodna skupština Republike Srpska usvojila 14. maja u vezi sa “Informacijom o efektima prijenosa ustavnih ovlaštenja sa RS-a na institucije BiH”.\nKako je rečeno Feni iz Američke ambasade u BiH, visoki predstavnik ima ovlasti da radi na pitanjima za koja zaključi da predstavljaju antidaytonsku aktivnost u BiH.\n– Očekujemo da svi poštuju i da se pridržavaju odluka visokog predstavnika kao i da ispunjavaju svoje obaveze u skladu sa Daytonskim sporazumom, ističu iz Američke ambasade u Sarajevu.\nRusija: Neprihvatljiva primjena bonskih ovlaštenja\nAmbasador Ruske Federacije u BiH Konstantin Šuvalov izjavio je danas da je primjena bonskog instrumenta neprihvatljiva za današnje vrijeme i ocijenio da je preduzimanje vanrednih mjera od visokog predstavnika pokušaj povratka u prošlost.\n“Bilo koji takav pokušaj ne riješava problem, već stvara samo iluziju njegovog riješenja dodatno komplikujući stanje. Takvi pokušaji smetaju uspostavljanju samostalnog funkcionisanja bosanskohercegovačke državnosti”, naveo je Šuvalov u pisanoj izjavi dostavljenoj Srni.\nŠuvalov je naglasio da je nemoguće ne obratiti pažnju na činjenicu da su “bonska ovlaštenja” u slučaju stavljanja van snage zaključaka Narodne skupštine RS bila iskorištena bez stupanja u direktan dijalog sa parlamentom Srpske na koji je on pozvao visokog predstavnika.\n“Zaista smo zabrinuti time da je visoki predstavnik zanemario mogućnost pronalaska kompromisa tokom sjednice Upravnog odbora Savjeta za implementaciju Mirovnog sporazuma koja će biti održan u Sarajevu za nekoliko dana”, naglasio je Šuvalov.\nAmbasador Rusije u BiH ocijenio je da u slučaju poništanjava zaključaka Narodne skupštine RS nije bila ostavljena mogućnost za regulisanje spora između BiH i entiteta posredstvom njegovog razmatranja u Ustavnom sudu BiH.\n(Sarajevo-x.com, FENA, SRNA)\nU Bernu prikupljanje potpisa protiv izgradnje minareta\nUmoran sam prijatelju, umoran, od Schillinga, i od Zapada, umoran …\nSve spremno za komemoraciju


Tači: Trenutna situacija izaziva „entuzijazam“ u Beogradu - Sputnjik Srbija\n07:44 14 Avgust 2020\nTači: Trenutna situacija izaziva „entuzijazam“ u Beogradu\n07:54 15.03.2019 (osveženo 09:36 15.03.2019) Preuzmite kraći link\n„Dnevna, nedeljna i predizborna politika neće narušiti strateške odnose Kosova i SAD ili drugih zapadnih zemalja“, rekao je Tači, preneo je RTK2.\nTači tvrdi da trenutna situacija izaziva „entuzijazam u Beogradu.\n„Od onoga što vidim i šta sam video na diplomatskom planu, Srbija je za to da ne dođe do dijaloga. U Srbiji postoji entuzijazam zbog zastoja na Kosovu. Ako se dijalog nastavi, Srbija će biti primorana da prizna Kosovo“, naveo je Tači.\nZapadne zemlje su razočarane načinom na koji Priština sa njima sarađuje, rekao je Tači ali je ocenio da „neće biti štete“.\n„Zahtevi Amerikanaca i međunarodne zajednice je da se poštuje savet da bi se otvorila mogućnost za nastavak dijaloga. Ovaj proces se ne može jednostrano odblokirati i ne može se tolerisati uslovljavanje Beograda. Kosovo će delovati paralelno s međunarodnom zajednicom. Verujem u to, jer sam bio uz naše partnere i takve stvari će biti prevaziđene“, naveo je Tači.\nPrema njegovim rečima, stavovi Evropljana, Nemaca, opšte su poznati. „Kada se dotakne crvena linija, onda će oni intervenisati“, tvrdi Tači.\nOn je ponovio i da veruje da će ove godine biti zaključen konačni sporazum između Prištine i Beograda.


Oštra osuda napada na policajce u opštini Vrbas | Beogradske vesti\nPotpredsednik Vlade Republike Srbije i ministar unutrašnjih poslova Nebojša Stefanović najoštrije je osudio napad na policajce koji se dogodio u opštini Vrbas, a koji su izvršili političar Narodne stranke i njen poverenik za Vojvodinu Borislav Novaković i grupa lica koju je predvodio.\nStefanović je u izjavi za javnost poručio da je nedopustivo da bilo ko, ma koju funkciju obavljao, pribegava nasilju i napada policajce, koji rade svoj posao u skladu sa zakonom.\nPripadnici policije, koji su svakodnevno u prvoj liniji odbrane naše zemlje od raznih vidova kriminala, ne smeju i neće biti žrtve bahatih pojedinaca koji zbog svoje političke ili društvene pripadnosti smatraju da im je sve dozvoljeno, istakao je potpredsednik Vlade.\nOn je naveo da su pripadnici policije u Vrbasu postupali u skladu sa zakonom i pružali asistenciju organima lokalne samouprave u izvršenju njihovih zadataka.\nPosted in Beograd - Vesti Beograd, ČUJEM JOŠ I ...Tagged #Ministar #Stefanović\nUhapšeno 14 osoba zbog privrednog kriminala\nЧет сеп 13 , 2018\nMinistarstvo unutrašnjih poslova Vlade Republike Srbije saopštilo je danas da su pripadnici policije, u saradnji sa nadležnim tužilaštvima i Poreskom policijom, u više odvojenih akcija uhapsili 14 osoba i podneli krivične prijave u redovnom postupku protiv 24 lica. Akcije su, u cilju suzbijanja finansijskog kriminala i korupcije, sprovedene na teritoriji […]


City :: Niš :: Nova radna mesta u Nišu?\nHome | Vesti | Niš | Nova radna mesta u Nišu?\nNova radna mesta u Nišu?\nKompanijama „Ajmaks“, „Frukom“ i jednoj velikoj multinacionalnoj kompaniji odobrena je inicijativa za izradu elaborata o opravdanosti otuđenja građevinskog zemljišta bez naknade. Ove kompanije žele da ulažu u Niš i zaposle više stotina Nišlija.\nNa sednici Gradskog veća usvojen je zaključak o pokretanju inicijative za izradu elaborata o opravdanosti otuđenja građevinskog zemljišta bez naknade ovim kompanijama.\n„Ajmaks“ je uputio pismo o namerama u kojem menja profil svoje investicije i, umesto ranijih 26 hektara zemljišta, ovog puta traži 8,4 hektara. Vrednost ove investicije je 18 miliona dinara.\n„Ovo će biti treći put u ovom sazivu vlasti da se 'Ajmaks' kompaniji pruža šansa i biće i poslednja“, kaže Ljubivoje Slavković, zamenik gradonačelnika Niša.\nDrugi mogući investitor je kompanija „Frukom hendls“ koja se bavi otkupom i preradom voća i povrća. U pismu o namerama, oni su istakli da bi se njihovom investicijom otvorila šansa za zapošljenje 100 ljudi, ali i preko 1.000 saradnika koji bi bili angažovani kroz otkup voća i povrća.\n"„Frukom hendls" je jedna od vodećih kompanija za otkup i preradu voća i povrća u centralnoj Evropi. U jednom delu fabrike planirana je hladnjača za skladištenje voća i povrća, a u drugom delu vršiće se njihova prerada. Dobijeni poluproizvodi biće plasirani na strano tržište. Ovo je jedna od ozbiljnijih investicija i doprineće razvoju poljoprivrede“, rekao je zamenik gradonačelnika, Ljubivoje Slavković.\nKrajem aprila ove godine, velika multinacionalna kompanija koja uspešno posluje u 23 zemalje sveta i ima širok dijapazon proizvoda, a čije ime se za sada ne objavljuje, obratila se gradonačelniku pismom o namerama.\nOva kompanija ima prihod od 2 milijarde dolara godišnje. Njihovom investicijom najavljuju se otvaranje 1.000 radnih mesta u poslovnom objektu koji će biti površine 10.000 m2.\n„Vrednost investicije je 20 miliona evra i zemljište predviđeno za ovu investiciju je ulica Vazduhoplovaca, u neposrednoj blizini aerodroma „Konstantin Veliki““, kaže Milan Ranđelović, šef Kancelarije za lokalni ekonosmski razvoj grada Niša.\nOčekuje se da grubi radovi izgradnje fabrike budu završeni do kraja godine.


RTCG - Radio Televizija Crne Gore - Nacionalni javni servis :: Svijet :: Potrebna globalna akcija protiv neonacizma i govora mržnje\n26. 01. 2021. 22:55 >> 22:55 0\nGeneralni sekretar Ujedinjenih nacija (UN) Antonio Gutereš pozvao je na globalnu akciju protiv neonacizma, ksenofobije, antisemitizma i govora mržnje koji su, kako je rekao, dijelom podstaknuti pandemijom korona virusa.\nGuteres je virtuelni govor održao uoči 76. godišnjice oslobođenja koncentracionog logora Aušvic-Birkenau.\nPrema riječima Gutereša, "pandemija je produbila dugogodišnje nepravde i podjele".\n"U Evropi, SAD i drugdje, bijeli suprematisti se organizuju i vrbuju preko granica, ističući simbole nacista i njihove ubilačke ambicije", rekao je Gutereš na ceremoniji njujorške sinagoge povodom Međunarodnog dana sjećanja na holokaust.\nArtur Šnajder, 90-godišnji rabin koji je preživeo holokaust, rekao je da lekcije iz istorije moraju da se nauče i da se djeca ne rađaju sa mržnjom, već da se uče kako da mrze.\nAntonio Gutereš godišnjica holokausta


You are at:Home»Prethodna izdanja»2006»4»Uvodnik GM 04\nSledeći ideju da se tematika obrađena u svakom narednom broju nadovezuje na onu iz prethodnog, ovog puta nastavljamo priču o selekciji kadrova delom koji se odnosi na izbor najboljeg među kandidatima koji apliciraju za određeno radno mesto.\nOd niza odluka koju rukovodioci donose, odabir ljudi i njihovo postavljanje na odgovarajuća radna mesta je svakako jedna od najbitnijih, jer od nje zavisi kapacitet učinka organizacije. Zato i mi ovom segmentu poklanjamo posebnu pažnju.\nOsim toga, tragamo za načinima da se dođe do dobrih prodavaca, govorimo o odnosu PR-a i advertajzinga, te u nastojanju da prikažemo različite sisteme koji mogu uticati na poboljšanje poslovanja, opisujemo CRM (Customer Relationship Management), kao neposrednu podršku upravljačkim procesima u organizaciji usmerenoj na potrebe korisnika. Ovom poslovnom strategijom, koja se zasniva na personalizaciji poslovanja sa svakim od klijenata ponaosob, ne samo da se žele privući novi, već pre svega zadržati stari, a sve u istom cilju – postizanja zacrtanih ekonomskih rezultata. Iako su nove tehnologije unele potpunu automatizaciju u ovu oblast, krećemo od početka, pa se ovom prilikom bavimo samo osnovnim konceptom CRM-a, a do priče o nekom od savremenih CRM softverskih alata stići ćemo u nekom od narednih brojeva.\nKao i uvek, tragajući za načinima povećanja ekonomske efikasnosti ja čuvamo jedinstvenu „Viziju uspeha“, ali ne prestajući da insistiramo na razlici između načina stizanja na vrh.


Beta 23. aprila 2021. 18:10\nNa sastanku je predstavljen i novi portal bezbedninovinari.rs.\nNa sastanku, kom je prisustvovao i predstavnik Vrhovnog kasacionog suda, ukazano je da treba da se nastavi dijalog sa tim sudom o tome.\n„Predstavnik Misije OEBS-a u Srbiji predstavio je najvažnije rezultate Analize koju je Misija podržala, a koja sadrži mišljenje profesora Zorana Stojanovića sa predlozima za izmenu Krivičnog zakonika kojima bi se obezbedila sveobuhvatna zaštita novinara“, saopšteno je iz Vlade.\nDodaje se da će ta pitanja biti razmatrana u okviru daljih izmena Krivičnog zakonika.\nRečeno je i da će na portalu bezbedninovinari.rs biti objedinjeni svi podaci o kontakt tačkama za prijavljivanje ugrožavanje bezbednosti novinara i medijskih radnika, u tužilaštvima i policijskim upravama.\nZamenik Republičkog javnog tužioca Branko Stamenković kazao je da je u martu ove godine tužilaštvo formiralo šest predmeta u vezi sa ugrožavanjem bezbednosti novinara, što je manji broj u odnosu na prethodna dva meseca.\nSledeći sastanak premijerke i ministarke kulture i informisanja sa Radnom grupe biće održan 28. maja.


Zadrugarka Miljana Kulić obećala je sebi i svim ukućanima da će za nekoliko meseci smršati i svoju liniju dovesti do savršenstva, pa je zamolila i Vladimira Tomovića da zajedno treniraju kako bi joj pomogao da se aktivira.\nMeđutim, ona je usred žurke koju je povodom krsne slave Svete Petke organizovao Veliki šef otišla na spavanje, a kada se probudila, uradila je nešto što je prekrišlo sva pravila kojih je morala da se pridržava.\nMiljana je zbog kiretaže imala i zabranu na seks, međutim, zadrugarka je to pravilo prekršila prvom prilikom, a sada se odrekla i dijete.\nOna je donela u izolaciju tanjir sa kolačima, gde se sakrila i jela kao da ne misli na sutra.\nBudno oko kamera pratilo je Miljanu u stopu, a kako je to izgledalo, pogledajte u nastavku.\nSrbijaDanas.com: ODMAH NA POČETKU EMISIJE - KRŠENJE PRAVILA: Produkcija kaznila devojku Baneta Čolaka


Cvijanović: Jasenovac-simbol genocida i istorijska rana – Krstarica\nCvijanović: Jasenovac-simbol genocida i istorijska rana\nTanjug 5. maja 2019. 16:13\nDONJA GRADINA – Predsednica Republike Srpske Željka Cvijanović poručila je danas da je Jasenovac, kao mesto najmasovnijeg stradanja Srba u Drugom svetskom ratu, simbol genocida i ogromna istorijska rana koja nikada neće do kraja zaceliti i da je nastao na stranicama „mržnje, bolesne, mračne ideologije i konceptu istrebljenja“.\n„Stradanje koje se ovde desilo više je od genocida, a ni pravna, ni moralna terminologija ne poznaju primerenu kvalifikaciju za zlodela, neljudskost i svirepost metoda kojima su vršene egzekucije ili za ideološko-politički koncept koji je iza toga stajao“, rekla je Cvijanovićeva na ceremoniji u Donjoj Gradini.\nPrema njenim rečima, strahota ovih zločina se ne ogleda samo u zastrašujućem broju nevinih žrtava koje su ubijene na najsvirepiji način, već i u činjenici da se radilo o institucionalnom, unapred planiranom genocidnom projektu Nezavisne Države Hrvatske, čiji je krajnji cilj bio fizičko uništenje srpskog, kao i jevrejskog i romskog naroda.\nOna je naglasila da će u istoriji ostati zabeleženo da su se čak i po zlu čuveni nacisti zgražavali nad metodama koje su ustaše primenjivale tokom masovnih egzekucija u logorima smrti, ali i za vreme brojnih drugih krvavih pohoda.\nPo oceni istoričara, navela je predsednica RS, Jasenovac po svireposti i brutalnosti bio je daleko gori od Aušvica i drugih logora smrti u Evropi tokom Drugog svetskog rata, kao i da su jedino na prostoru NDH postojali logori za decu.\nCvijanovićeva je podsetila da će na osnovu dogovora predsednika Srbije Aleksandra Vučića i predsedavajućeg Predsedništva BiH Milorada Dodika vlade Srbije i Republike Srpske zajednički finansirati izgradnju spomen-područja i memorijalnog kompleksa u Donjoj Gradini, koja je bila najveće stratište jasenovačkog logora smrti, što će značajno doprineti njegovanju kulture sećanja i promociji istine.\nOna je podsetila da je ogromna cena plaćena za slobodu i u proteklom ratu, ali i napomenula da bi bila i mnogo veća da nije bilo Republike Srpske, zbog čega je važno čuvati i jačati njene institucije, a u okviru BiH očuvati balans potreban za normalnu koegzistenciju i saradnju.\nCvijanovićeva je zahvalila predsedniku Srbije Aleksandru Vučiću, Narodnoj skupštini i Vladi Srbije, jer zajedno sa Srpskom obeležavaju važne datume iz prošlosti, ali i za podršku koju Srbija pruža opštinama u Republici Srpskoj kroz finansiranje različitih projekata.


Učenici promovišu toleranciju i dijalog - Vijesti.me\nSPROVEDEN DVOGODIŠNJI PILOT PROJEKAT\nUčenici promovišu toleranciju i dijalog\nMenadžerka programa Odsjeka za obrazovanje Savjeta Evrope Vesna Atanasova, istakla je da su projektom napravili mrežu od 26 škola koje će moći da stečeno znanje podijele sa ostalima Edit\n233 pregleda 0 komentar(a)\n„Projekat je omogućio da imamo škole koje su pravične, pravedne i pružaju jednaku šansu svima“\nMINA News 14. decembar 2018, 07:45 ažurirano 14. decembar 2018, 08:26\nOdjeljenje za obrazovanje Savjeta Evrope i Delegacija Evropske unije u Crnoj Gori, u partnerstvu sa Ministarstvom prosvjete, sproveli su dvogodišnji pilot projekat u 26 škola sa ciljem poboljšanja kvaliteta obrazovanja putem podsticanja demokratske kulture.\nUčenicima je, kako su saopštili realizatori projekta, omogućeno da ovladaju znanjima koja su neophodna za učešće u kulturi demokratije i miran život sa drugima u kulturološki raznovrsnim demokratskim društvima.\n„Tokom pilot projekta, kojim je bilo obuhvaćeno 18 gimnazija i srednjih stručnih škola i četiri osnovne škole, odabrani školski koordinatori su zajedno sa domaćim i međunarodnim stručnjacima podizali svijesti među nastavnicima, zaposlenima, učenicima i predstavnicima lokalne zajednice o politikama, praksi i dobrobiti inkluzivnog obrazovanja i demokratske kulture“, kaže se u saopštenju.\nKako se dodaje, otklanjai su predrasuda i diskriminatorski pristup prema ranjivim i marginalizovanim grupama, kao što su djeca romske i egipatske manjine.\nJedan broj pilot škola je, ističe se, unaprijedio inkluzivno okruženje i uveo posebne mjere za promovisanje tolerancije i međuetničkog dijaloga.\nNačelnica odjeljenja za predškolsko i inkluzivno obrazovanje u Ministarstvu prosvjete, Tamara Milić čestitala je Savjetu Evrope, školama, nastavnicima, direktorima škola i djeci na angažmanu koji je doprinio uspješnoj realizaciji projekta, kroz koji je uvedena nova, demokratska atmosfera u škole.\n„Projekat je omogućio da imamo škole koje su pravične, pravedne i pružaju jednaku šansu svima“, rekla je Milić na konferenciji povodom predstavljanja rezultata projekta „Podsticanje demokratske kulture u školama u Crnoj Gori“.\nPredstavnik Delegacije Evropske unije u Crnoj Gori Romain Boitard, kazao je da je 26 škola bilo uključeno u projekat, 1,5 hiljada stručnjaka u oblasti obrazovanja i predstavnika lokalne zajednice bilo je uključeno u izradu lokalnih akcionih planova za jačanje demokratske kulture u školama.\n„Predstavnici zajednice, njih sedam hiljada, uključujući učenike, nastavnike i roditelje učestvovalo je u organizaciji „inkluzivnih dana“, 11. oktobar je uspostavljen kao nacionalni „Inkluzivni dan“ u Crnoj Gori, 200 nastavnika je dobilo sertifikovane obuke o tome kako da uče demokratiji i ljudskim pravima kroz vannastavne aktivnosti“, objasnio je Botard.\nMenadžerka programa Odsjeka za obrazovanje Savjeta Evrope Vesna Atanasova, istakla je da su projektom napravili mrežu od 26 škola koje će moći da stečeno znanje podijele sa ostalima.\n„Na kraju projekta izradili smo smjernice u kojima smo predstavili ono što je realizovano i način na koji možemo da koristimo dobre prakse i iskustva pilot škola sa ciljem njihovog izdizanja na nivo politika“, rekla je Atanasova.\nTokom konferencije, kojoj je prisustvovao veliki broj nastavnika, predstavnika Zavoda za školstvo, Ministarstva prosvjete, nevladinih organizacija, predstavljene su smjernice za stvaranje sigurnog i inkluzivnog školskog okruženja na nivou nastavnog plana i programa i primjeri dobre prakse demokratske kulture u crnogorskim školama.\nNakon prezentacija uslijedila je projekcija kratkih dokumentarnih filmova „Edukativni izlet – Različitosti nas povezuju“ i „Šta je potrebno da se izgradi demokratsko društvo“.\nZavršna konferencija projekta “Podsticanje demokratske kulture u školama“ organizovana je u okviru programa ”Horizontal Facility” za Zapadni Balkan i Tursku, koji finansiraju Evropska unija i Savjet Evrope, a sprovodi Savjet Evrope.


Iz Delegacije Evropske unije u Crnoj Gori nikada eksplicitnije nijesu poručili da ključni politički akteri u Crnoj Gori moraju uskladiti izborno zakonodavstvo sa preporukama Organizacije za evropsku bezbjednost i saradnju (OEBS) ili će se, u suprotnom, doći u situaciju da već predstojeći predsjednički izbori budu osporeni.\nŠta je OEBS preporučio i šta o upozorenjima iz Evropske unije (EU) kažu nevladine organizacije (NVO) koje prate izbore i reformu izbornog zakonodavstva?\nU dijelu NVO sektora saglasni su da je krajnje vrijeme da prije svih vladajuća struktura riješi brojne nedostatke u izbornom sistemu u Crnoj Gori jer je utisak, kako ističe Vuk Maraš iz MANS-a da je strpljenju međunarodne zajednice došao kraj.\n"Upozorenje je veoma jasno. Ne samo da je krajnje vrijeme da se stvari sada rješavaju, nego mislim da je krajnje vrijeme bilo još kada je otkrivena afera Snimak, kada smo konačno saznali na koje se sve načine kupuju glasovi i vrše zloupotrebe. Ovo je očigledno pokušaj međunarodne zajednice da kaže da se više neće tolerisati ovakav sistem za provođenje izbora i da se nešto hitno mora uraditi. Naravno, najveća odgovornost da li će do tih reformi doći ili ne i na koji način je na DPS-u (Demokratska partija socijalista) i kompletnoj vladajućoj koaliciji", ukazuje Maraš.\nŠef delegacije EU u Crnoj Gori Aivo Orav nikada jasnije nagovijestio je mogućnost da bi, ukoliko preporuke OEBS-a u vezi sa izbornom reformom ne budu usvojene, prvi naredni izbori mogli biti osporeni.\n"Pitanje preporuka je veoma hitno, jer nema mnogo vremena do predsjedničkih izbora. U slučaju da se one ne sprovedu, stvara se prostor za osporavanje rezultata izbora", zaključio je Orav.\nPročitajte: Može li se glasati uz falsifikovane dokumente | Raste nepovjerenje građana u izbore\nOrganizacija za evropsku bezbjednost i saradnju je u konačnom izvještaju o oktobarskim parlamentarnim izborima, između ostalog, kao preporuke koje su prioritet, navela izbornu reformu koja bi trebalo da uskladi izborno zakonodavstvo sa drugim zakonima, kao i da je neophodno reformu sprovesti prije narednih izbora.\nIzmeđu ostalog, OEBS preporučuje da se jasno odredi datum kada predizborna kampanja počinje a kada se završava, kao i uvođenje obaveze partijama da u toku kampanje javnosti prezentuju podatke o troškovima, što se sada čini samo nakon izbora.\nOEBS je preporučio i ukidanje ograničenja da se, pri skupljanju potpisa za učešće na izborima, može podržati samo jedna partija.\nTa organizacija preporučila je i da se obezbijedi nepristrasno odlučivanje u Državnoj izbornoj komisiji.\nDirektor Centra za demokratsku tranziciju Dragan Koprivica kaže da upravo ovu ali i sve ostale preporuke OEBS-a treba što prije primijeniti.\n"Prvo je famozna Državna izborna komisija, dakle, institucija koja nema ni otvorenost, ni profesionalizam, ni nepristrasnost i to je ono što je najvažnije da bude riješeno u tom procesu. Važno je izbjeći ono što je sada, a to je da su političke partije sudije u utakmici koju same igraju", ističe Koprivica.\nKoprivica ukazuje da je sporno i ažuriranje biračkog spiska, kao i pristup podacima, neprijavljivanje preminulih osoba koje ostaju u biračkom spisku, obnova baza podataka o prebivalištu i državljanstvu građana.\nKoprivica: Primijeniti preporuke OEBS-a\nVuk Maraš iz MANS-a kaže da je sporno i to što pojedine institucije koje bi trebalo nepristrasno da primjenjuju ionako nedovoljno dobre izborne zakone, to ne čine i tako podrivaju cijeli proces.\nMaraš navodi primjer Zakona o finansiranju političkih subjekata i izbornih kampanja za koji kaže da ne ograničava u dovoljnoj mjeri mogućnost zloupotrebe državnih resursa u partijske svrhe u susret izbornim kampanjama.\n"To je najbolje bilo vidljivo na posljednjim lokalnim izborima gdje je na hiljade ljudi zapošljavano na kratkoročne ugovore. Dakle, opet je to bio onaj mehanizam jedan zaposleni, četiri glasa. Bila je ogromna podjela socijale, gradnja infrastrukture, odnosno sve su to one stvari koje su identifikovane aferom Snimak i svim onim što je MANS kasnije radio i dokazao da se zloupotrebljava u izbornom procesu", kaže Maraš.\n"Međutim, zbog činjenice da se na čelu Agencije za antikorupciju nalazi osoba koja je u familijarnim odnosima sa premijerom Markovićem (Duško) koji je i drugi čovjek DPS-a, prosto bilo kakve sankcije za te zloupotrebe ne postoje i agencija sve vrijeme pokušava da stvori alibi za takvo ponašanje institucija, odnosno zloupotrebu državnih resursa u partijske svrhe", zaključuje Vuk Maraš.


Kosovo: Tek 1,53 posto Bošnjaka zapošljeno u centralnim institucijama\nNaslovnica NAJNOVIJE Nacija Kosovo: Tek 1,53 posto Bošnjaka zapošljeno u centralnim institucijama\nKosovo – U okviru projekta “Zastupljenost Bošnjaka u centralnim institucijama”, Vijeće Kongresa bošnjackih intelektualaca Kosova je u Prištini održalo završnu konferenciju posvećenu problemu zapošljavanja u centralnim institucijama.\nPrema zaključcima sa održanog skupa iznijet je podatak da je zastupljenost 1,53 posto u odnosu na ostale zajednice.\nSkupu su prisustvovali ministar rada i sciljanog blagostanja Nenad Rašić, zamjenik ministra povratka i zajednica Husnija Bešković, predstavnici kancelarije zajednica pri Uredu Premijera, Srđan Popović te predstavnici političkog i civilnog društva Bošnjaka iz svih bošnjačkih sredina.\nPredsjednik NVO “VKBIK”, ujedno i potpredsjednik Konsultativnog Vijeća, Mejdin Saliji prezentirao je rezultate višemjesečnog istraživanja te istakao da je upošljenost Bošnjaka u javnim institucijama nedovoljna i iznosi 1.53 procenata.\n“Cilj našeg projekta bio je povećanje aktivnog ućešća nacionalnih manjina u javnom životu i njihovo pojačano uključivanje u centralnim institucijama Rapublike Kosova, kao i podsticanje mladih kandidata manjinskih zajednica da konkurišu za radna mjesta u državnoj upravi na Kosovu”, kazao je predsjednik VKBI-a Mejdin Saliji.\nMinistar Nenad Rašić je između ostalog ukazao na činjenicu da je neophodno veće angažovanje Bošnjaka u proces njihovog uključivanja u institucije sistema, jer putem projekata, Vlada ulaže napore sa ciljem povećanja zapošljavanja etničkih zajednica.\n“Priključenje kroz rad institucija je neminovno i mi moramo na neki način da pronađemo sebe kroz sam taj rad. Trebalo bi da se nešto konkretno radi, da se našim zalaganjem i političkim požrtvovanjem uključimo u kosovski sistem i tako napravimo promjenu prije svega za našu zajednicu”, istakao je Rašić.\nPredstavnik Ureda premijera, Srđan Popović je naglasio da je Vlada Kosova donijela Ured o formiranju Radne grupe koja ce riješavati ovo pitanje, u cilju što većeg zapošljavanja zajednica u javnim institucijama.\nZbog poražavajućih iznijetih rezultata istraživanja, izuzetno nezadovoljstvo izrazio je Husnija Bešković. On je iznio probleme koji su uticali da ovaj trend bude negativan.\n“Prilikom zapošljavanja ne poštuje se institucija konkursa, tu su neizbježni familijarizam, nepotizam protekcija i ostale nepravilnosti. Nadalje, često imamo priliku da se zapošljavaju iz većinske zajednice pod plaštvom da je primljem pripadnik bošnjačke zajednice. Vlast je centralizovana u Prištini gdje đživi najmanji broj Bošnjaka.\nRad i zapošljenje u Prištini iziskuje torškove putovanja, troškove stanovanja ne izostavljajući i lične dohotke, ne mogu dopustiti takav luksuz i samtram da su to razlozi što u centralnim institucijama ima vrlo malo Bošnjaka i pripadnika ostalih manjinskih zajednica”, naglasio je Bešković.\nKako bi i pripadnici bošnjačke zajednice dobili svoje adekvatno mjesto u institucijama sistema, bošnjački predstavnici u institucijama i civilnom društvu od najviših predstavnika zatražili su da ulože maksimalne napore.\nTokom otvorene diskusije govorili su o problemima u obrazovnom sistemu kao i potrebi primjene postojećih zakonskih akata u pogledu zapošljavanja.\nOvaj projekat je podržala Kosovska fondacija za otvoreno društvo.


MK Group donira 50.000 eura za ginekološko odeljenje Opšte bolnice Cetinje – Bankar.me\nMK Group donira 50.000 eura za ginekološko odeljenje Opšte bolnice Cetinje\n3 days ago SVE VIJESTI, VIDEO VIJESTI Leave a comment\nKompanija MK Group širi svoj tradicionalni program „Podrške porodici” donacijama porodilištima širom regiona. Projekat, čija ukupna vrijednost iznosi više od 700.000 eura, realizuje se u Crnoj Gori, Srbiji, Hrvatskoj, Sloveniji i Bosni i Hercegovini.\nTim povodom predstavnici MK Group održali su sastanak sa predstavnicima Ministarstva zdravlja Crne Gore, na kome je dogovorena finansijska donacija od 50.000 eura za ginekološko odjeljenje Opšte bolnice Cetinje.\nMinistarka zdravlja Crne Gore, dr Jelena Borovinić Bojović, izrazila je zahvalnost i zadovoljstvo zbog saradnje sa MK Group.\n“U ime Ministarstva zdravlja Crne Gore i u svoje lično ime, kao ljekar, zahvalila bih se MK Group, koja je u okviru politike društveno odgovornog ponašanja ove godina odlučila da donaciju od 50.000 eura usmjeri Opštoj bolnici Cetinje gdje će se zahvaljujući ovoj donaciji rekonstruisati porodilište“, kazala je Borovinić Bojović. Prema njenim riječima, u okviru ove akcije, ne samo što se brinu o onima koji dolaze na svijet u ovom trenutku, već i o onima koji tek treba da stignu. „Natalitet jeste najvažniji zadatak i cilj Ministarstva zdravlja“, poručila je Borovinić Bojović.\nJovan Purar, direktor MK Group i član Odbora direktora HG Budvanska rivijera, istakao je da ga raduje saradnja sa Ministarstvom zdravlja na ovom projektu od interesa za građane Crne Gore: „Trenuci u kojima nastaje život dragocjeni su za svaku porodicu, ali i za cijelu naciju. Nove generacije jesu budućnost regiona, i mi to u MK Grupi prepoznajemo kao kompanija koja zapošljava 6.000 ljudi u Jadranskoj regiji. Upravo zato za zaposlene u cijelom našem sistemu već četiri godine organizujemo program „Podrške porodici“ i finansijski nagrađujemo sve koji su u tekućoj godini postali roditelji. Sada smo ovaj projekat proširili eksterno kroz donacije porodilištima u svim zemljama u kojima poslujemo. Posebno smo zahvalni Ministarstvu zdravlja Crne Gore i ministarki Jeleni Borovinić Bojović na predlogu ustanove kojoj je donacija od 50.000 eura u ovom trenutku najpotrebnija”.\nRegionalni projekat “Podrška porodici” kroz finansijske donacije odabranim porodilištima ima za cilj da omogući bolje uslove za trudnice, porodilje i novorođenčad, ali i da dugoročno pruži podršku porodičnoj politici i mjerama za podsticaj nataliteta u zemljama Jadranske regije u kojima aktivno posluje MK Group. U lokalnim zajednicama u kojima je prisutna, samo tokom proteklih pet godina kompanija je realizovala više od 500 društveno odgovornih akcija u vrijednosti koja premašuje pet miliona eura. Društveno odgovorne aktivnosti MK Group posebno su usmerene ka podršci deci i mladima, zdravstvu, obrazovanju i pomoći najosetljivijim grupama u društvu.\nPrevious Telenor potvrdio najviše standarde iz oblasti bezbjednosti informacija i zaštite privatnosti\nSljedeći Brisel predložio manje carinskih kontrola


Vesti online / Vesti / Hronika / U Nišu devojka pala sa zgrade i poginula\nU Nišu devojka pala sa zgrade i poginula\nU Nišu je večeras stradala 19-godišnja devojka I.M. koja je pala sa zgrade sa visine od oko 15 metara, javio je "Blic".\nNesreća se dogodila u Čarnojevićevoj ulici, a prema prvim i nezvaničnim informacijama, devojka je nastradala dok je sa društvom snimala video klipove na krovu zgrade.\nOkolnosti pod kojima je došlo do tragičnog pada biće utvrđene policijskom istragom.\nDevojka je od zadobijenih povreda nastradala na licu mesta tako da su lekari Hitne pomoći koji su izašli po pozivu, mogli da konstatuju samo smrt.\nObavešteni su policija i nadležno tužilaštvo, a u toku je uviđaj na mestu nesreće.\nHRONIKA Zrenjanin: Devojka poginula od strujnog udara dok se tuširala\nHRONIKA Niš: Devojka umrla od gripa, još sedmoro ljudi na aparatima


Continental će predstaviti nove tehnologije vezane za baterije električnih vozila – S Magazin\nContinental će predstaviti nove tehnologije vezane za baterije električnih vozila\nPosted on decembar 18, 2017 by smagazin.rs\nTehnološka kompanija Continental je objavila svoje planove za sajam potrošačke elektronike koji će se održati u januaru u Las Vegasu, u kojima se navodi da će ona, između ostalog, predstaviti tehnologiju vezanu za baterije električnih vozila.\nJedna od tih tehnologija je “Sistem bežičnog punjenja baterija”. Ovaj sistem će električnim vozilima omogućiti da, jednostavnim parkiranjem iznad stanice za bežično punjenje koja se nalazi u zemlji, napune svoje baterije. Ovaj sistem takođe poseduje mikro-navigaciju koja koristi magnetni sistem lociranja vozila, te sama bežična stanica može parkirati vozilo direktno iznad sebe, i do deset puta preciznije od konvencionalnog sistema za parkiranje.\nPored ovog sistema, kompanija Continental će predstaviti i svoju viziju mreže za bežično punjenje. U teoriji, ovu mrežu bi činili mali bežični punjači instalirani na velikom broju lokacija koje ljudi posećuju, i omogućila bi električnim vozilima da dobiju malu količinu energije kad prođu pored njih, te bi se time eliminisala potreba za uključivanjem električnog vozila u struju.\nMeđutim, iako ove tehnologije zvuče impresivno, kompanija je svesna da će punjenje uz pomoć kablova i dalje imati veoma značajnu ulogu u budućnosti električnih vozila, te je razvila “AllCharge” sistem, koji omogućava brže i efikasnije punjenje baterije uz pomoć kablova.\nIzvor: Vrele Gume / Continental\nRenault misli na zabavu u vožnji\nTesla dobija konkurenciju (video)


Keri vidi perspektivu ukidanja sankcija Rusiji - 22.01.2016, Sputnik Srbija\nKeri vidi perspektivu ukidanja sankcija Rusiji\nDržavni sekretar SAD Džon Keri smatra da u narednim mesecima može doći do realizacije Minskog sporazuma i da će doći trenutak kada će sankcije protiv Rusije... 22.01.2016, Sputnik Srbija\nOdržavanje umišljenosti nadmoći.\n14:00 22.01.2016 (Osveženo: 14:03 22.01.2016)\nDržavni sekretar SAD Džon Keri smatra da u narednim mesecima može doći do realizacije Minskog sporazuma i da će doći trenutak kada će sankcije protiv Rusije biti ukinute.\n22 Decembar 2015, 18:02\nDržavni sekretar SAD Džon Keri izjavio je u petak da vidi perspektivu pune realizacije Minskog sporazuma u narednim mesecima i s tim u vezi ukidanje sankcija vezano za ukrajinsku krizu.\n„Ja smatram da je uz napore i iskrenu i zakonsku želju da se reše problemi sa obe strane moguće da Minski sporazum narednih meseci bude implementiran“, rekao je državni sekretar SAD, govoreći na Svetskom ekonomskim forumu u Davosu.\nPostepeno ukidanje sankcija protiv Rusije ranije je predvideo bivši ministar finansija Rusije Aleksandar Kudrin.\n22 Januar 2016, 16:32


SSP: Miša Vacić Vučićeva TRUBA?! – Otvoreno\nPočetnaVestiSSP: Miša Vacić Vučićeva TRUBA?!\nsubota, 10. oktobra 2020 : 11:52\nSSP: Miša Vacić Vučićeva TRUBA?!\nStranka slobode i pravde (SSP) ocenila je danas, povodom incidenta na izložbi pozvećenoj stradanju civila kada je vojska Republike Srpske granatirala Tuzlu 1995. godine, da predsednik Srpske desnice Miša Vacić sve radi po nalogu predsednika Srbije Aleksandra Vučića.\nVacić je sinoć u Centru za kulturnu dekontaminaciju oteo mikrofon organizatorima izložbe, da bi se obratio predstavnicima medija, a po navodima SSP-a to je još jedna u nizu akcija vladajućih partija koje izazivaju uznemirenje javnosti.\nU saopštenju, SSP je navela da Vacić po nalogu vladajućih partija “glumi nekadašnje radikale”, kako bi se predstavilo da “ne postoje radikali iz Srpske napredne stranke, koji svakodnevno stvaraju opasnu atmosferu straha i progona svih koji drugačije misle”.\n“Kao što su nekada Šešelj i Vučić služili Miloševiću kao strašila za pristojan svet i medjunarodnu zajednicu, danas takvu ulogu za Vučićeve potrebe ima Miša Vacić… uz podršku policije i organizovanih kriminalnih grupa koje su pod kontrolom režima”, ocenjuje se u saopštenju SSP-a.\nVačićev upad na izložbu je, kako se navodi, “jedna u nizu” akcija vladajućih partija koje izazivaju uznemirenje javnosti.\n“Beograd je uvek bio i ponovo će biti kosmopolitski, evropski grad u kome mora biti mesta za sve ljude koji imaju različita mišljenja, u kome mora biti prostora za najrazličitije kulturne dogadjaje koje ne sme sprečavati i ugrožavati niko, pa ni Vučić i njegovi najamnici”, navodi se u saopštenju SSP-a.\nIzložba “Kapija i kad boli, istina je lijek”, u Centru za kulturnu dekontaminaciju, posvećena je granatiranju Tuzlanske kapije 1995. godine, kada je u napadu Vojske Republike Srpske poginulo više od 70 a ranjeno 240 civila.


Šta se „valja“ iza Bajdenove posete Kijevu - Sputnjik Srbija\n12:10 02 Mart 2021\n19:01 17.01.2017 (osveženo 19:42 17.01.2017) Preuzmite kraći link\nRuski i mnogi ukrajinski analitičari Bajdenovu oproštajnu posetu povezuju sa poslovanjem njegovog sina u toj zemlji, sa podrškom koju pruža kijevskim vlastima, sa Bajdenovom željom da učestvuje na predsedničkim izborima 2020. godine i nizom drugih motiva.\n„Kao prvo, Bajden želi da pripremi Kijev za tranziciju vlasti u SAD i za saradnju sa novom, Trampovom administracijom. Možda to zvuči malo čudno, ali demokrata Bajden i njegov naslednik u Beloj kući, republikanac Majk Pens, u kontaktu su po pitanju Ukrajine i Pens će, verovatno, nastaviti Bajdenovu politiku kada je reč o Kijevu“, kaže za Sputnjik ukrajinski politikolog Oleg Onopko.\nPens je poznat po svojoj beskompromisnom stavu prema Rusiji, a zalagao se i za pružanje veće pomoći Ukrajini. Prema informacijama ukrajinskih eksperata, Bajdenov tim je već kontaktirao Pensa i njegove saradnike ne bi li nastavili Bajdenovu politiku prema Ukrajini i dobili su pozitivan odgovor.\nDrugi razlog posete povezuje se sa Bajdenovim planovima da učestvuje u američkoj predsedničkoj trci 2020. godine, a u te svrhe mu je potreban „ukrajinski slučaj“.\n„Bajden želi da ukrajinske političke elite ostanu lojalne prema Demokratskoj stranci i njenim liderima zato što planira da učestvuje na predsedničkim izborima 2020. godine“, dodaje Onopko.\nTreći razlog su poslovi njegovog sina, koji je član saveta direktora jedne od najvećih energetskih kompanija u Ukrajini — „Burisma“.\nBajden želi da precizira dalju perspektivu poslovanja svog sina Hantera Bajdena u Ukrajini i uspostavi veze između Kijeva i nove američke administracije. Ne bi trebalo zaboraviti da je Bajden savetovao Porošenku da se oslobodi zavisnosti od ruskog gasa.\nTakođe, interesantno je da je nekoliko dana uoči Bajdenovog dolaska u Ukrajinu objavljeno da su svi krivični postupci protiv „Burisme“ i njenog predsednika Nikolaja Zločevskog zatvoreni. Kompanija je bila optužena za utaju poreza u periodu od 2012. do 2014. godine za sumu od oko 180 miliona grivni, odnosno oko 6,3 miliona dolara.\nNeki ukrajinski eksperti, međutim, smatraju da je Bajden došao u Ukrajinu i da zataška „mutne radnje“. Pobornici te teze navode da njegov sin sarađuje sa kompanijama koje se bave proizvodnjom gasa iz naftnih škriljaca. Tu postoje razni finansijski interesi, a Bajden je sada bio primoran da rešava niz pitanja i usaglašava pozicije, u slučaju da se američke obaveštajne službe pozabave tim slučajem. Faktički, tvrde analitičari, dok je Bajden bio na vrhuncu političke moći u tim poslovima je bilo „korupcijskog lobiranja“. To znači da bi Bajden bio prvi na udaru ukoliko Tramp započne istragu.\n„Na kraju, njegova poseta ima i simbolički značaj — Bajden želi po ko zna koji put da uveri Kijev da je Amerika uz Ukrajinu. Ne bih rekao da ova poseta ima veliki politički značaj, za razliku od velikih promena u diplomatskom korpusu, koje je najavio Tramp. Domaća javnost, privrednici i političari čekaju da vide kako će se to odraziti na Ukrajinu, a to je ono i što stvarno zanima Kijev“, zaključio je Onopko.\nU Vašingtonu su ranije rekli da Bajden dolazi u Kijev da bi pružio podršku kijevskim liderima.\nTokom posete Kijevu, odlazeći potpredsednik SAD se sastao sa svojim velikim prijateljem — ukrajinskim predsednikom Petrom Porošenkom, ali i sa premijerom Vladimirom Grojsmanom. On se rukovao sa Porošenkom i dao poslednje instrukcije za „let na Mesec“ (Bajden je zadatak izgradnje ukrajinske države uporedio sa letom na Mesec).\nOsim toga, Bajden je pozvao Ukrajince da nastave reforme, borbu protiv korupcije i da sarađuju sa MMF-om, a takođe je rekao i da antiruske sankcije treba da ostanu na snazi sve dok Krim ne bude vraćen Ukrajini.\nPorošenko je pozvao Bajdena da i ubuduće posećuje Ukrajinu kao njegov prijatelj, a izrazio je i nadu da će njegov naslednik Majk Pens nastaviti da podržava zemlju.\n„Želeo bih da izrazim svoju iskrenu zahvalnost dobrom prijatelju, potpredsedniku Bajdenu i aktuelnoj administraciji SAD. Hvala za savete i za pomoć! Mi se nadamo da će se takva saradnja nastaviti i sa novom administracijom…“, rekao je Porošenko.\nU poslednje tri godine Bajdena su kijevske vlasti nazivale najboljim prijateljem Ukrajine u administraciji američkog predsednika, a Bajden je, sa druge strane, priznao da sa Porošenkom preko telefona razgovara češće nego sa svojom ženom.\nBajden je u Obaminoj administraciji bio zadužen za pitanja Ukrajine.\nU Vašingtonu su još u aprilu 2014. godine rekli da su SAD investirale pet miliona dolara u „razvoj demokratije“ u Ukrajini.\nRezultat „razvoja demokratije“ je više nego očigledan — u zemlji je došlo do državnog udara u februaru 2014. godine i obojene revolucije, naoružavani su i legalizovani nacionalistički bataljoni (po procenama eksperata, oni broje između 50 i 60 hiljada ljudi), izbio je građanski rat na jugoistoku zemlje, a građani Krima, nezadovoljni novim kijevskim vlastima, izglasali su na referendumu da uđu u sastav Rusije.\nU tzv. „antiterorističkoj operaciji“, koju su kijevske vlasti povele protiv sopstvenog stanovništva u Donbasu, poginulo je oko 10.000 ljudi, na hiljade je ranjeno, mnogi su ostali bez domova, a 1,5 milion ljudi napustilo je zemlju.\nNa kraju, zemlja je ekonomski potonula, standard građana je pao na najniže grane, nacionalna valuta je devalvirala, a korupcija je procvetala.


izvor: Nova.rs, Kim\n„Prema drugim procenama, vrednost ilegalnog tržišta kokaina je čak 12,8 milijardi, a kriminalne organizacije sa Zapadnog Balkana, takozvani balkanski karteli, su najveći pojedinačni uvoznici i distributeri te vrste droge u Evropi“, kaže se u izveštaju Europola.\nU posednjih 10 godina su kriminalne organizacije sa Balkana postale „glavni igrač“ na tržištu kokaina u Evropskoj uniji. Oni su bili meta nekoliko velikih policijskih akcija koje su dovele do velikih zaplena.\nBalkanski karteli su uspeli ono što ranije niko nije. Dok su ranije veleprodaja i ulična prodaja kokaina bile razdvojene, kriminalci sa ovih prostora su uspeli da ih spoje i tako ostvare još veći profit. U izveštaju Europola se posebno pominje nedavno razbijena kriminalna grupa koju su činili osobe sa albanskog govornog područja, a među uhapšenima je bio i jedan od braće Osmani, koji se već dugo dovode u vezu sa švercom narkotika, reč je o Baškimu Osmaniju koji je uhapšen u Hrvatskoj.\nOva grupa je radila kao i ostali balkanski karteli, sofisticirani sistemom i kriptovanim telefonima, samo što nisu znali da su njihovi razgovori prisluškivani. Oni su uspeli da ostvare direktni kontakt sa proizvođačima kokaina i tako postanu konkurentniji na tržištu. Robu su iz luka transportovali vozlima koja su imala posebnu pregradu, a novac su prali na, takozvani, kineski način.\nPodsetimo, Kancelarija Ujedinjenih nacija za drogu i kriminal (UNODC) je saopštila da je Albanija na prvom mestu u svetu po procentu stanovništva koji koristi kokain.\nDrugi narko klan sa Balkana, koji se našao na meti Europola, sačinjavali su državljani Srbije, Crne Gore, Hrvatske i Slovenije. Oni su, takođe, imali sofisticiranu tehniku i koristili su kriptovane telefone, a delovali su u najmanje 8 evropskih zemalja. Ova grupa je organizovala transport od Latinske Amerike do Španije, a prilikom njihovog hapšenja zaplenjeno je više od 1,25 tona kokaina.\nOva grupa je zanimljiva jer osim trgovine kokainom, bavili su se proizvodnjom i prodajom marihuane, kao i krađom luksuznih vozila.


LSV | Predsednik Srbije glumi sudiju i dželata\nNovi Sad, 18. januar 2019 - Povodom poslednjih nastupa predsednika Republike Srbije u kom je medijima i javnosti najavio oštrije i duže kazne, Forum žena Lige socijaldemokrata Vojvodine postavlja pitanje o poverenju Vladi, budući da Aleksandar Vučić očigledno glumi i sudiju i dželata, te nam ministarstva nisu ni potrebna.\nNakon sednice Nacionalnog saveta za bezbednost, najavljen je obračun sa korupcijom i kriminalom, kao i duže, odnosno oštrije kazne za neka od najtežih krivičnih dela. Ovim predsednik Republike Srbije izlazi iz okvira svojih ovlašćenja, po mišljenju strukovnih udruženja, čime se zapravo nastavlja izgradnja „kulta vođe“ i zavođenje atmosfere straha, budući da se samo izvršni organi doživljavaju kao vlast, bez nezavisnosti sudstva.\nBudući da je prošlo godinu i po dana od podnošenja inicijative Fondacije „Tijana Jurić“ sa potpisima preko 150 000 građana i građanki, da se izmeni Krivični zakonik, nije poznato šta je navelo predsednika da ovo izjavi medijima jer je vrlo neodređeno rečeno koji će koraci biti preduzeti kako bi se ostvario pomenuti cilj.\nSa druge strane, na ovaj način se pooštravaju kazne i država rešava posledice stravičnih zločina, ali ipak ne uspeva da dosledno primeni Zakon o sprečavanju nasilja u porodici, da se bavi preventivom i onemogući potencijalne nasilnike da ponovo izvrše zločin nad svojim žrtvama. Trenutno blaga politika kažnjavanja ničim ne plaši recidiviste, te oni nastavljaju agoniju nasilja u porodici i partnerskim odnosima.\nOvo je najmanje još jedan razlog zašto treba preispitati rad ministarke pravde Nele Kuburović, kao i rukovođenje Ministarstvom unutrašnjih poslova, na čijem je čelu Nebojša Stefanović? Forum žena Lige socijaldemokrata Vojvodine traži doslednu primenu Zakona o sprečavanju nasilja u porodici, očekuje sistemska rešenja u sprečavanju nasilja u porodici i partnerskim odnosima, rad na sprečavanju uzroka, pre nego što dođe do tragičnih posledica koje sve češće imaju smrtni ishod.